Samopouzdanje u pubertetu: Da li se plašite neuspeha? – Tračara\nNajnovije istraživanje Always Confidence and Puberty Survey1 je pokazalo da se polovina devojčica oseća paralizovano strahom od neuspeha tokom puberteta.\nOvaj strah je toliko intezivan da se mnoge devojčice ustručavaju da iskoriste važne prilike za razvoj tokom ovog perioda, kao što su prihvatanje izazova i isprobavanje novih stvari.\nKompanija Always, svetski lider na polju ženske nege, je za svoju misiju postavio zaustavljanje ovog pada samopouzdanja kroz menjanje načina na koji devojčice doživljavaju prepreke i ohrabrivanje da neuspeh prihvate kao deo učenja koji je od krucijalnog značaja za njihov razvoj.\nPrema rezultatima istraživanja, 80% devojčica smatra da pritisak da udovolje drugima i budu savršene dovodi do straha od grešaka, a 75% se slaže da društveni mediji najviše doprinose ovakvim osećanjima. Ali iskustvo, a sada i istraživanje, pokazuju da je nastavak borbe uprkos neuspehu zapravo ključ učenja i razvijanja novih veština. Always želi da ohrabri sve devojčice da prihvate neuspeh kada se dogodi i iskoriste ga kao sredstvo za građenje samopouzdanja, ohrabrujući ih da nastave da se razvijaju i nastave da se bore #KaoDevojka.\nNe bi li bolje objasnili ovaj problem, i inspirisali devojčice da nastave da se bore, Always je započeo saradnju sa priznatom rediteljkom Lucy Luscombe da bi pokazali kako se devojčice osećaju po pitanju neuspeha, naročito tokom puberteta. Novi #LikeAGirl video donosi svež pristip ovoj kampanji i prikazuje jedan školski dan grupe devojčica. Od školskih projekata, preko dramsih proba, šahovskih mečeva i ostalog, možemo da vidimo devojčice u stvarnim životnim situacijama koje pokazuju koliko ja snažan njihov strah od toga da nisu dovoljno dobre.\n“Veliki sam obožavalac kampanje Always #KaoDevojka, tako da sam oduševljena što sam deo ovog značajnog pokreta”, izjavila je Luscombe. ,”Sećam se mnogih situacija kada sam se plašila neuspeha i koliko sam se trudila da ga izbegnem, ali ove devojčice koje smo upoznali tokom snimanja su mi velika ispiracija. Moj cilj je da nam ovaj video pomogne da promenimo svoje viđenje životnih prepreka i da ohrabri sve ljude da insirišu devojčice da ova iskustva posmatraju kao način da izgrade svoje samopouzdanje i nastave da se bore.”\nKada odrastu i osvrnu se, mnoge devojke shvate da bi im savladavanje prepreka pomoglo da postanu otpornije. Zapravo, tri najznačajnije stvari koje dobijamo iz prevazilaženja neuspeha su uvećano znanje, snaga i samopouzdanje. Zbog toga je važno da društvo ohrabruje devojke da nastave da se trude čak i kada ne uspeju iz prvog pokušaja. Istraživanje pokazuje da je devojčicama potrebna takva vrsta društvene podrške da bi ispunile svoje potencijale. Zapravo, 80% devojčica se slaže da kada bi devojčice osećale da je neuspeh normalna pojava tokom puberteta, nastavile bi da rade stvari koje vole, prihvatale bi izazove i samopouzdanje bi im poraslo.\n“Saznanje koje smo dobili iz istraživanja Always Confidence and Puberty Survey da pola devojčica smatra da će ih društvo odbaciti u slučaju neuspeha je potresno i alarmantno,” rekla je Michèle Baeten, Always Associate Director, Procter & Gamble.\nKompanija Always će uraditi sve što može u nastojenju da normalizujemo neuspeh i prikažemo ga iz drugog ugla kao nešto čega se ne treba plašiti, već nešto što je krucijalno za razvoj i građenje samopouzdanja. Naš cilj je stvorimo okruženje u kojem devojčice osećaju da imaju punu podršku da probaju nove stvari, prave greške, i dobijaju podršku da nastave da se bore.”\nPridružite se kompaniji Always u ohrabrivanju devojaka širom sveta da nastave da se trude, čak i kada dožive neuspeh. Podelite post, video ili sliku u kojem prikazujete kako se trudite, grešite, učite i natavljate da se borite #KaoDevojka da biste inspirisali i ostale da to urade.\nNajvažniji rezultati istraživanja Always Confidence & Puberty Wave V Study:\nViše od polovine devojčica gubi samopouzdanje tokom puberteta\n50% devojčica se oseća paralizovano strahom od neuspeha tokom puberteta\n7 od 10 devojčica izbegava da proba nove stvari tokom puberteta jer se plaše neuspeha, a 6 od 10 je izjavilo da su poželele da odustanu od nečega nakon neuspeha\nPolovina devojčica smatra da društvo odbacuje devojčice koje dožive neuspeh\n8 od 10 devojčica su istakle društveni pritisak da udovolje drugima i budu savršene kao glavni uzrok straha od neuspeha koji devojčice osećaju tokom puberteta\n75% devojaka se slaže da društveni mediji doprinse njihovom osećanju straha od neuspeha tokom puberteta\ntri najznačajnije stvari koje dobijamo iz prevazilaženja neuspeha su uvećano znanje, snaga i samopouzdanje\nViše od 80% devojčica se slaže da kada bi devojčice osećale da je neuspeh normalna pojava tokom puberteta, nastavile bi da rade stvari koje vole, prihvatale bi izazove i samopouzdanje bi im poraslo


APC u Najrobiju medju tamošnjim izbeglicama | AzilSrbija\nPočetna / AKTUELNO / APC u Najrobiju medju tamošnjim izbeglicama\nNAJROBI,20.februar– Predstavnici APC-a učestvovali su na skupu sestrinskih organizacija koje rade sa ugrozenom izbeglickom i lokalnom decom na drugim kontinentima koji je održan u februaru u Keniji.\nAfrika je izabrana kao mesto okupljanja jer je kontintent koji produkuje najvece izazove u pogledu zasitite dece i mladih u svetu, a izazovi sa kojima se srecu lokalne organizacije civilnog drustva koje tamo rade sa decom i mladima su daleko najveci i najbrojiniji.\nZa predstavnike APC je ovo bila prilika da se sagleda situacija u ovom delu sveta koji je pogodjen ratnim stradanjima, a iz koga dolazi dosta izbeglica i u Evropu bilo preko mediteranske i preko balkanske rute, ali i mogućnost da se uporede izazovi, sopstvena znanja, razmene isustva, sagledaju izazovi u budućnosti i eventualne zajednicke slicnosti van lokalnog nacionalnog konteksta i pronadju zajednicke osnove buduceg rada.\nDomaćin ovog skupa je bila lokalna organizacija Heshima, a celokupni višegodisnji process povezivanja, saradnje, edukacije grupe razlicitih sestrinskih organizacija iz različitih zemljama širom sveta koje štite decu, je finansijski podrzao Global Fund for Children, kao jedan od istaknutih globalnih donatora fokusiranih na pomoć deci .\nPrethodno Upozorenje Mađarskoj zbog dece koja traže azil u tranzitnim zonama\nSledeće Priprema za saslušanje i pravna savetovanja u prostorijama APC/CZA


source.ba | Macron u obraćanju američkom Kongresu: SAD i EU zajedno da rade na izgradnji svjetskog poretka za 21. stoljeće\nFrancuski predsjednik Emmanuel Macron rekao je pred američkim Kongresom da Francuska i SAD imaju "veoma posebne odnose" i da su iskovale neraskidivu vezu kada se radi o demokratskim vrijednostima.\n''Bio je novi genije i spasitelj Evrope, prevarili su se ipak. Macron je laboratorijski proizvod''\nMacron je rekao da se Evropa i SAD moraju zajedno suočiti s globalnim izazovima.\nOn je apelirao na SAD da odbace nacionalizam i ostanu vjerni globalnim idealima saradnje suočeni s terorizmom i drugim izazovima.\n- Možemo da biramo izolacionizam, povlačenje, ali zatvaranje vrata svijetu neće zaustaviti globalnu evoluciju - rekao je Macron.\nOn je dodao da je došao ključni trenutak da globalna zajednica djeluje i da se sačuvaju međunarodne institucije kao što su UN i NATO.\nPrema riječima Macrona, Evropa i SAD mogu raditi zajedno na izgradnji svjetskog poretka za 21. stoljeće.


Američka vojska počela povlačenje iz Avganistana - Svet - Dnevni list Danas\nPočetna » Svet » Američka vojska počela povlačenje iz Avganistana\n0Piše: Beta 09. marta 2020. 22.11\nFoto: Beta/AP/Tamana Sarwary\nOna treba da smanji broj vojnika na 8.600 u roku od 135 dana.\nStotine vojnika kreću van zemlje kao što je ranije planirano ali neće biti zamenjeni kako SAD počinje da sprovodi planove o smanjenju snaga u Avganistanu sa sadašnjih oko 13.000 na 8.600.\nAmeričke snage u Avganistanu zadržavaju sva potrebna vojna sredstva za operacije protiv ekstreimsta Al Kaide i grupe Islamska država da podrže avganistanske snage, rekao je u saopštenju portparol vojske SAD pukovnik Soni Leget, prenosi Frans pres.\nNjihovo povlačenje sprovodi se u vreme političkog haosa u Kabulu koji preti da naruši sporazum SAD i talibana. Dvojica rivalskih vodja u Avganistanu su danas održali odvojene ceremonije polaganja zakletve za predsednika zemlje, što stvara komplikaciju za SAD koje pokušavaju da idu napred sa realizacijom sporazuma o okončanju 18-ogodišnjeg rata.\nSve oštiriji spor izmedju predsednika Ašrafa Ganija koji je proglašen pobednikom septembarskih izbora i njegovog rivala Abdulaha Abdulaha, koji ga optužuje za prevaru na glasanju, preti da naruši naredne ključne korake i čak može da preraste u novo nasilje.\nSAD nisu povezale svoje povlačenje za političku stabilnost u Avganistanu ni za bilo kakav konkretan ishod mirovnih pregovora medju Avganistancima. Umesto toga, povlačenje zavisi od toga da li će talibani ispuniti svoje obećanje da spreče bilo koju grupu ili pojedinca, uključujući Al Kaidu od upotrebe teritorije Avganistana za pretnju bezbednosti SAD i njihovim saveznicima, prenosi AP.\nPrema mirovnom sporazumu, povlačenje američkih vojnika trebalo je da počne 10 dana od potpisivanja sporazuma 29. februara. Ministar odbrane SAD Mark Esper rekao je 2. marta da je već odobrio početak povlačenja, koje bi kasnije koordinisali vojni komandanti u Avganistanu.\nVojnici koji se sad povlače je inače trebalo da odu, ali neće biti poslata njihova zamena.\nEsper je rekao da će američki komandant u Kabulu general Skot Miler pauzirati povlačenje i proceniti uslove kada broj vojnika padne na 8.600.\nDugoročan plan je da SAD povuče sve snage u roku od 14 meseci ako se ispune bezbednosni uslovi.\nSporazum sa talibanima potpisan je posle sedmodnevnog perida smanjenja asilja. Taj period je trebalo da posluži da se testira ozbiljnost odnosa talibana prema mirovnom sporazumu.\nAmerička vojska, AvganistanKabul


Šefica diplomatije traži zabranu letenja ruskim aviovnima u zračnom prostoru BiH\nMinistrica vanjskih poslova Bosne i Hercegovine (BiH) uputila je zahtjev Direkciji za civilno vazduhoplovstvo BiH (BHDCA) da zabrani avionima iz Rusije letenje u zračnom prostoru BiH, potvrđeno je za Radio Slobodna Evropa (RSE) iz kabineta ministrice Turković.\nZbog agresije Rusije na Ukrajinu prekinut je vazdušni saobraćaj većine evropskih zemalja sa Rusijom.\nEvropska unija je 27. februara zatvorila svoj vazdušni prostor za sve ruske avione, zatim privatne avione koji su u vlasništvu državljana Rusije, te avione koji su registrovani u toj zemlji.\nPotvrdila je to na konferenciji za novinare predsjednica Evropske komisije Ursula von der Leyen, pooštravajući tako sankcije Rusiji zbog njene invazije na Ukrajinu.\nSvi avioni, uključujući privatne avione oligarha, sada neće moći sletjeti, poletjeti ili preletjeti bilo koju državu EU.\nRuskim avionima takođe je zabranjen ulazak u vazdušni prostor Velike Britanije.\nI Albanija je donijela odluku da zatvori svoj vazdušni prostor za ruske avio kompanije, saopštila je ministrica za strana i evropska pitanja Albanije Olta Xhacka (Djjaccka).\nVlada Sjeverne Makedonije također je donijela odluku da se pridruži preporukama EU i država članica.\nU EU je potvrđeno da se od svih trećih zemalja traži da se usklade sa mjerama EU koje se odnose na zatvaranja važdušnog prostora za Rusiju, te da su skoro sve zemlje to učinile, osim Srbije, čije avio kompanije i dalje saobraćaju ka i iz Rusije.


Otvorene Sportske igre mladih - Ozon Media\nOd strane Ozon 09.06.2016. 1 komentar\nSremska Mitrovica – Danas su i zvanično počele Sportske igre mladih, a u Sremskoj Mitrovici će se ove godine u različitim sportovima takmičiti preko hiljadu takmičara uzrasta 2001. godište i mlađi. Ujedno je otvoren i multifunkcionalni teren koji je donacija kompanije Cooper Standard.\nSportske igre mladih se u Srbiji organizuju treću godinu zaredom, a supervizor organizacije Sportskih igara mladih u Srbiji Ivana Jovanović, kaže da je sve na veoma visokom nivou. „Ove Igre su najveće sportsko dešavanje za mlade na Balkanu, i zadovoljstvo je videti da se u ovakvom jednom sportskom gradu obara rekord u broju učesnika“, rekla je ona.\nOtvaranje multifunkcionalnog terena pored Poslovno-sportskog centra „Pinki“ i budućeg gradskog bazena, kompanija Kuper je poboljšala uslove koje mladi sportisti imaju, a direktor ogranka u Srbiji Marek Budzovski rekao je da je to rezultat sjajnog odnosa ove kompanije sa lokalnim vlastima. „Strategija naše kompanije je da u svakoj od zemalja gde imamo pogon uradimo nešto za lokalnu zajednicu, i u Srbiji je odlučeno da to bude ovaj multifunkcionalni teren“ dodao je on i rekao da to naravno nije kraj sjajne saradnje sa Sremskom Mitrovicom.\nSportske igre mladih u Sremskoj Mitrovici se održavaju u organizaciji Sportskog saveza grada, a pod pokroviteljstvom Ministarstva omladine i sporta i Vlade republike Srbije. Međutim, u organizaciji je indirektno učestvovao i grad što je potvrdio i načelnik Uprave za sport Ilija Nedić. „Ovakvi događaji su veoma bitni za sport u Sremskoj Mitrovici, i nadam se da će oni, zajedno sa unapređivanjem infrastrukture, doprineti boljim rezultatima, kako u školskom tako i u profesionalnom sportu“, rekao je Nedić.\nNajuspešniji sa ovih Sportskih igara mladih u Sremskoj Mitrovici plasiraće se na takmičenje u Beograd, a tamo će imati priliku da obezbede učešće na svojevrsnoj mini-Balkanijadi omladinskog sporta koja će se održati u Splitu.\nSa 100.000 dinara kažnjena dva bahata vozača\nOsam meseci zabrane za vozača koji je vozio više od 200 sat\nxdress 09.06.2016. - 10:26 pm\nsve je to lepo ali sta je sa platama u cooper standardu? sa uslovima rada u firmi? sta je sa ljudima koji su zaradili donaciju? zasto se o njima vise ne pise, vise ni reci?


Višković: Vlada vodi računa o ravnomjernom razvoju Srpske - Leutar.net\nHomeVijestiRepublika SrpskaVišković: Vlada vodi računa o ravnomjernom razvoju Srpske\nPremijer Republike Srpske Radovan Višković izjavio je danas da Vlada vodi računa o ravnomjernom razvoju svakog mjesta na teritoriji Srpske.\n„Imamo obezbijeđena sredstva, ali ne možemo krenuti u realizaciju ovog projekta sve dok od Crne Gore ne dobijemo kontakt tačku za izgradnju mosta u Šćepan Polju i graničnog prelaza“, istakao je Višković.\nOn je rekao da će ovih dana biti raspisan tender za izgradnju HE „Buk Bijela“ na rijeci Drini.\n„Po ubrzanoj proceduri Holdingu `Elektroprivreda Republike Srpske` izdali smo koncesiju za HE `Foča` i `Paunci` kako bi se ubrzala procedura za osnivanje zajedničkog preduzeća sa `Elektroprivredom Srbije` da se krene u izgradnju ove dvije hidroelektrane“, istakao je Višković.\n„Ovaj dio puta kada se uradi i sanira Hercegovina će imati solidnu putnu mrežu“, napomenuo je Višković.


Tamburi preti preko 200 dana zatvora zbog nastupa u Knez Mihailovoj | 013 info\nTamburi preti preko 200 dana zatvora zbog nastupa u Knez Mihailovoj\nN1\tČet, 19/11/2020 - 23:04\nUlični umetnik Zoran Ilić zvani Tambura, jedan od muzičara Knez Mihailove sa najdužim stažom, jedva je uspeo da izbegne desetodnevni zatvor zbog nastupa na javnoj površini bez dozvole, zahvaljujući donacijama za novčanu kaznu. Međutim, njegovim problemima nije kraj, jer je reč tek o jednoj od preko dvadeset istih kazni, zbog kojih bi mogao da završi na robiji dužoj od 200 dana, piše N1.\nDuže od decenije njegovi tonovi ispunjavaju centar Beograda. Neko talenat nagradi, drugi su ravnodušni, ali ima i onih kojima muzički program na ulici smeta. Pogotovo ako nema zvanične dozvole za njega.\n"Jedan komunalni policajac napisao mi je preko 100 prijava u zadnjih godinu dana. Pošto sam uhvatio štos da ih snimam, on mi ne prilazi, već iz kafića piše, ima moje lične podatke, pošto je stotinu puta pisao, pošalje sudu i sud mi pošalje presudu da moram da platim deset hiljada, imam rok tri dana", kaže Ilić.\nUlagao je žalbe, međutim, kao i za gitaru, ni za njih nije bilo sluha, bez obzira na teško materijalno stanje i činjenicu da je član Udruženja kompozitora Srbije i da je profesionalni muzičar već 40 godina.\nUpravo na lokaciji u Knez Mihailovoj, Tambura je primio najviše prekršajnih prijava kojih je, prema njegovim rečima, bilo ukupno 140.\nNovčane kazne koje iznose nekoliko desetina hiljada dinara, nije mogao da plati jer novca nema, a objašnjava - bio je primoran da pekršaje ponavlja zbog toga što su mu ulični nastupi jedini izvor prihoda.\nPre mesec dana stigao mu je nalog za Padinsku skelu, ali su ga spasili prijatelji, koji su prikupili novac za plaćanje jedne kazne, prethodno preinačene u zatvorsku.\n"Ja sam platio ovu jednu kaznu, ali imam još 21 i bojim se da ću... ja jednostavno neću imati novca da platim. Neće moći svaki put drugari da mi uplaćuju. I bojim se da će mi uzeti gitaru, da će me uhapsiti, 21 put po deset dana zatvora, to je 210 dana zatvora, zašto? Zato što sam svirao", pita se Ilić.\nCeo tekst pročitajte na N1.\nBeograd muzika muzičar


Podeljeno pola milijarde dinara | Glas javnosti\nPočetna > Ekonomija > Podeljeno pola milijarde dinara\nPočela isplata regresa seljacima po 100 evra po hektaru\nDo 22. avgusta na području Srbije podneto je 43.497 zahteva, a rok traje do 30. novembra. Računa se da će država za regres potrošiti šest milijardi dinara\nBEOGRAD - Od početka isplate regresa seljacima, u proseku po 100 evra po hektaru, predviđenih Uredbom o uslovima i načinu korišćenja sredstava za regresiranje repromaterijala za proizvodnju ratarskih i povrtarskih kultura, zaključno sa 29. avgustom isplaćeno je ukupno 500,5 miliona dinara. Novac je samo u prvoj nedelji isplaćen na račune 12.581 gazdinstva koji su predali zahtev.\nPo prvi put se u Srbiji posebno stimulišu korisnici biogoriva, pa je tako Uredbom Ministarstva poljoprivrede predviđeno da regres za biodizel bude veći za deset odsto u odnosu na dizel gorivo. Inače, za svaki zasejani hektar ratarskom ili povrtarskom kulturom, seljaci koji su do 30. marta registrovali gazdinstvo mogu od države da očekuju pomoć od po 100 evra za najviše 100 hektara. Tako će najveći iznos po gazdinstvu biti 10.000 evra. Iznenađenje je da se iz budžetskih sredstava pomažu i stimulišu samo gazdinstva čiji su vlasnici fizička lica, a ne, kao što je bilo najavljeno, svi redom. Naime, ministar poljoprivrede je po preuzimanju ovog resora izjavio da će novac dobiti svi, uključujući i velike zemljoposednike, kao što su vlasnici „Delte“ ili „MK komerca“ Miroslav Mišković i Miodrag Kostić.\nVlada Srbije treba da odluči i da li će se i na koji način seljacima nadoknaditi šteta od suše. U opštinama, gde je visoka temperatura uništila rod, nadležne komisije završavaju posao na utvrđivanju štete, a Ministarstvo poljoprivrede ovih dana trebalo bi da predloži na koji način poljoprivrednicima finansijski može da pomogne. Najverovatnije je da će im se oprostiti porez na katastarski prihod. Ministar za poljoprivredu Slobodan Milosavljević izjavio je nedavno da je ukupna šteta oko 32 miliona evra, ali će konačna suma biti poznata do kraja ovog meseca.\nKoliko će para biti isplaćeno za ovu namenu znaće se tek krajem godine jer se zahtevi Ministarstvu poljoprivrede mogu podnositi do 30. novembra, ali je okvirna cifra oko šest milijardi dinara. Isplata se vrši za dve kategorije gazdinstava, vlasnici zasejanih površine do deset hektara ne moraju da prilože fiskalni račun za troškove, dok ostali to moraju da učine. Vlasnici imanja od deset do 100 hektara mogu na osnovu fiskalnog računa da očekuju regres od 3.500 dinara za dizel gorivo, 2.500 za mineralno đubrivo i 2.000 za deklarisano seme. Svi odreda, i mali i veliki, moraju da, bi dobili novac, da ispune još dva uslova, da ne duguju državi za porez ili banci za kratkoročni kredit koji je dospeo za naplatu. Do 22. avgusta na području Srbije je podneto 43.497 zahteva, od čega je onih koji se tiču površina od 11 do 100 hektara najviše u Južnobanatskom okrugu, 5.055. Najviše zahteva koji se odnose na površine do 11 hektara i to 3.902 podneto je u Severnobanatskom okrugu. Od ukupnog broja podnetih zahteva od 22. do 29. avgusta samo dva zahteva u Južnobačkom okrugu tiču se regresa za obnovljivo gorivo, odnosno biodizel.


Vučić i Čen Bo o unapređenju odnosa Srbije i Kine - Radio televizija Pančevo\n5. decembra 2019. 6. decembra 2019. 0395\nPredsednik Srbije Aleksandar Vučić sastao se sa ambasadorkom Narodne Republike Kine Čen Bo, sa kojom je razgovarao o razvoju i daljem unapređenju odnosa dveju zemalja, saopštila je Služba za saradnju sa medijima predsednika Republike.\nAleksandar Vučić je istakao da je Srbija izuzetno posvećena jačanju saradnje sa Kinom i da je potvrda dolaska predsednika Si Đinpinga, najavljena za sledeću godinu, velika čast i dokaz čeličnog prijateljstva Srbije i Kine.\nAmbasadorka Čen je naglasila da se intenzivno radi na pripremi Samita 17+1, koji će biti održan u aprilu sledeće godine u Kini, i izvestila predsednika Vučića o stanju investicija kineskih kompanija u Srbiji.\nOni su razmotrili zajedničke infrastrukturne projekte, kao što su pruga Beograd–Budimpešta i rad na deonici auto-puta Preljina–Požega, čija je realizacija u toku.\nNa sastanku je bilo reči i o pruzi Beograd–Niš–Preševo, kojom bi Srbija postala nezaobilazan koridor za transport robe od velikih grčkih luka ka srcu Evrope, istakavši poseban ekonomski značaj i mogućnost razvoja industrijskih zona duž ove pruge, saopštila je Služba za saradnju sa medijima predsednika Republike.\nPredsednik Vučić je uputio molbu ambasadorki Čen da prenese njegove bratske i prijateljske pozdrave predsedniku Siju i istakao da je Srbija trajno opredeljena za najbliže odnose sa Narodnom Republikom Kinom.\nVučić: Svet mira i dijaloga je moguć


Kao i uvek, bilo je onih koji su zbivali šale na račun neuspeha "orlova", a humor je zdrav, pogotovo kada je dobar. Međutim, javnost je podelilo to što je sam Kalinić učestvovao u istom javno pokazavši da mu se dopada, žargonski rečeno "lajkujući".\nTo što su se šaljive fotografije na račun reprezentativaca Srbije dopale Nikoli Kaliniću postalo je popularnije na mrežama od samih fotografija. Nekima se nije dopalo to što je ponovo, makar na ovaj način, u sve bio umešan srpski košarkaš koji je "samo lajkovao". Kružili su "dokazi" da se među hiljadama ljudi koji su na Instagram stranici Dnevna doza Miška Ražnatovića označili polje "sviđa mi se" našao i jedan nalog imenovan "Nikola Kalina", koji je u vlasništvu krilnog košarkaša Fenerbahčea.\nKalinić je najpre "lajkovao" fotografiju na kojoj se Đorđević drži za čelo uz natpis "Ovo mi je Scola", igra reči koja se svidela popularnom Kalini.\nI drugi puta ću pametnije.. By @prijatelj_momir\nTu je i fotografija Miroslava Mute Nikolića, bivšeg trenera Kalinića u Radničkom iz Kragujevca, uz reči: "Moj Radnički je igrao bolju odbranu", verovatno prisetivši se kragujevačkih dana.\nDobar je rezultat kako igramo....\nI za kraj "Neka je bog Amerima u pomoć, protiv Argentine", mada im pomoć u četvrtfinalu neće biti potrebna pošto je selekcija SAD eliminisana od Francuske u četvrtfinalu, te će "trikolori" igrati protiv Skole, Kampaca i družine.\nVeći značaj celoj ovoj priči dodaje činjenica da je od standardnog reprezentativca praktično bez objašnjenja Kalinić isključen iz reprezentacije Srbije, te mnogi smatraju ovo kao odgovor srpskog košarkaša. Međutim, delu javnosti se nije dopalo to što se Nikola Kalinić naslađuje porazu dojučerašnjih saigrača sa kojima je prošao mnoge lepe momente. Pogotovo što je uspeh reprezentacije iznad svakog pojedinca.


In Centar - Blog: SEO vs. Google Ads\n01 novembra, 2019 03.02.2020. Blog, Naslovi\nDanas je gotovo nezamislivo da možete uspešno razvijati i promovisati svoj biznis bez veb sajta iz više razloga. Veb sajt bi pre svega trebalo da bude vaš online prostor koji ćete iskoristiti tako što ćete na njemu na najbolji mogući način prezentovati ko ste vi, čime se bavite, kakve proizvode i usluge nudite. Sa druge strane veb sajt bi trebalo da bude i još jedan online kanal koji će vam poslužiti da ostvarite interakciju sa svojom ciljnom grupom, odnosno vama da doprete do potencijalnih kupaca i korisnika, a vašoj ciljnoj grupi da vas pronađu onda kada im je potrebno to što vi prodajete.\nNakon što lansirate svoj veb sajt on će početi da se pojavljuje kao jedan od rezultata pretraga na Guglu kao najzastupljenijem pretraživaču na domaćem tržištu. Gugl će sam povezati pojam koji se pretražuje i sadržaj vašeg sajta i pobrinuti da i vaš sajt bude prikazan kao jedan od rezultata pretrage. Ono što međutim jeste deo vašeg posla i za šta bi trebalo sami da se pobrinete jeste da među svim rezultatima pretrage vaš sajt zauzme što bolju poziciju. Zašto je to tako? Iz prostog razloga što je sajt bolje rangiran među rezultatima pretrage veće su šanse da onaj ko pretražuje određeni pojam klikne baš na njega. Većina ljudi pre kupovine nekog proizvoda pretražuje taj proizvod upravo na Guglu, a kako pokazuju podaci najveći broj ljudi ne ide dalje od prve stranice Gugla. Ta činjenica je sama po sebi već dovoljan indikator da je pozicija koju vaš sajt zauzima na Guglu nešto u šta vredi uložiti resurse: vreme i novac.\nPostoje dva načina da poboljšate svoju poziciju na Guglu: organsko pozicioniranje i Gugl reklame. Glavna razlika između ova dva načina jeste što prvi način ne zahteva da direktno ulažete novac kao što je to slučaj sa plaćenom promocijom, odnosno Gugl reklamama. Novac međutim nije jedina razlika između ova dva vida promocije već je reč o nečemu malo kompleksnijem.\nSearch Engine Optimization ili skraćeno SEO predstavlja optimizaciju sajta kako bi se sajt što bolje organski rangirao na pretraživaču. Pod optimizacijom se podrazumeva niz akcija u cilju unapređenja sajta poput njegovih tehničkih karakteristika, brzine i sadržaja. Optimizacija sajta nije kratkoročan proces, naprotiv ona podrazumeva da se sam sajt isprogramira u skladu sa dobrom praksom optimizacije, ali i da sve što se kasnije menja i dodaje na sajt bude usklađeno sa „pravilima“ optimizacije. Ono što je međutim najveća zabluda kada se govori o organskom pozicioniranju sajta da jeste da je to potpuno besplatno! SEO će zahtevati od vas da uložite svoje vreme i trud, da se dodatno edukujete i konstantno radite na svom sajtu, ali će vam zauzvrat doneti dugoročne rezultate.\nSlično društvenim mrežama i Gugl ima svoju platformu na kojoj je omogućeno da kreirate plaćene reklame. Gugl vam nudi da izaberete neki od pet tipova kampanja u skladu sa ciljem koji želite da postignete, da sami odaberete vreme trajanja kampanje, kreirate reklamu i definišite budžet. Tip kampanje koji se odnosi na poziciju vašeg veb sajta na Guglu jesu tzv. search kampanje koje funkcionišu po principu da ćete vi direktno uložiti novac kako bi vaš sajt zauzeo najbolju moguću poziciju prilikom pretrage određene ključne reči. Da li će se vaša plaćena reklama pronaći na prvoj poziciji i da li će uopšte zauzeti mesto na prvoj stranici Gugla, zavisi pre svega od vašeg budžeta i konkurencije. Ono što je međutim važno naglasiti jeste da organska pozicija vašeg sajta ni na koji način ne utiče na vaše pozicioniranje kada su u pitanju Gugl reklame. Moguće je dakle da se organskom pretragom vaš sajt pronađe na sedmoj stranici Gugla, a da ukoliko dobro postavite svoju reklamu i definišete ključne reči, vaša plaćena reklama bude prvi rezultat.\nUkoliko imate svoj veb sajt na kome prezentujete svoje proizvode i usluge, pretpostavićemo da je u vašem interesu da vaš sajt zauzme što bolju poziciju. Da li ćete taj cilj ostvariti optimizacijom sajta ili Gugl reklamama jeste odluka koju treba sami da donesete. Najbolje bi bilo da koristite oba vida pozicioniranja, jer i jedan i drugi način imaju svoje benefite. Dobro optimizovan sajt će vam omogućiti da organski zauzmete konkurentnu poziciju i na taj način obezbedite promociju svog sajta. Međutim optimizacija sajta je kontinuiran proces koji će vam doneti rezultate na duže staze, dok vam sa druge strane Gugl reklame mogu doneti instant rezultate, ali su oni prisutni isključivo u periodu trajanja same kampanje. Zaključak je dakle da integrisanim i strateškim kombinovanjem organskog pozicioniranja i plaćenih reklama možete ostvariti izvrsne rezultate.\nZa koji god od ova dva načina da se odlučite, možemo vam pomoći u što boljem rangiranju vašeg sajta na Guglu! Trenutno su otvorene prijave za šestu generaciju polaznika kursa „Postanite SEO stručnjak“ na kojem ćete naučiti kako da uspešno optimizujete svoj sajt.\nČekamo vas na kursu!


Šta sadrže preporuke za imunizaciju dece od 12 do 15 godina Fajzer cepivom u Srbiji? - Društvo - Dnevni list Danas\nPočetna » Vesti » Društvo » Šta sadrže preporuke za imunizaciju dece od 12 do 15 godina Fajzer cepivom u Srbiji?\nVakcinu treba primati na odeljenjima pedijatrije\nMilica Radenković06.07.2021. 16:58\nPreporuka je da vakcinu protiv kovida 19 prime deca starosti od 12 do 15 godina, koja su u riziku da dobiju teške oblike bolesti, a koji se najčešće javlja u vidu multisistemskog inflamantornog odgovora, ali i u vidu teških oblika upala pluća, kaže za Danas doktor Georgios Konstantinidis, predsednik Udruženja pedijatara Srbije.\n– Naša preporuka je i da gojazni mališani prime vakcinu jer su naša iskustva pokazala da su takođe posebno rizična grupa, navodi dr Konstantinidis. On objašnjava da deca obolela od astme nisu obuhvaćena ovom preporukom, jer se pokazalo da nisu izložena posebnom riziku od teških oblika kovida 19.\n– Naša preporuke je i da saglasnost za vakcinaciju dece u posebnom riziku daju lekari supspecijalisti koji leče osnovnu bolest, ističe predsednik Udruženja pedijatara.\nVakcina Fajzer-Biontek odobrila je za decu od 12 do 15 godina Američka agencije za hranu i lekove, Evropska agencije za lekove, kao i Agencije za lekove Srbije. Kako je preneo Sky news, većina evropskih zemalja planirala, ili je već započela vakcinaciju dece starije od 12 godine (videti okvir).\n– Smatramo i da svi koji žele, treba da prime vakcine, nezavisno od toga da li pripadaju nekoj od rizičnih grupa. A ja bih tu posebno izdvojio one koji će u narednom periodu putovati, dodaje dr Konstantinidis.\nU Evropi u 16 zemalja cepivo za sve\nKako prenosi Sky news, šest država Evrope trenutno vakcinu Fajzer-Biontek nudi (ili će ponuditi) deci koja imaju neko oboljenje, dok njih 16 planira ili je već počelo vakcinaciju sve dece. Države koje su donele odluku da se samo deca koja imaju poseban rizik od teškog obolevanja vakcinišu su: UK, Švedska, Finksa, Nemačka, Holandija i Belgija. Istovremeno, Ukrajina, Norveška, Island, Irska, Portugal, Grčka… za sada nisu donele odluku o vakcinaciji dece. Deca starija od 12 godina vakcinu protiv kovida primaju i u Izraelu i Americi. U Americi je do kraja juna 30 odsto dece starosti od 12 do 15 godina primilo bar jednu dozu vakcine. O vakcinaciji dece u Evropi i Severnoj Americi sve više se govori zbog pojave delta soja korona virusa, koji se poslednjih nedelja ubrzano širi upravo među mlađom populacijom.\n„Moderna“ predala zahtev\nPored Fajzer-Biontek vakcine, i cepivo kompanije Moderna bi moglo da počne uskoro da se primenjuje među mlađima u Americi. Kompanija je početkom juna predala Američkoj agenciji za hranu i lekove zahtev za odobrenje za upotrebu među decom od 12 do 17 godina. Sinofarm je ranije odobren za upotrebu među decom starijom od tri godine u Kini. Sputnjik V vakcina trenutno se ispituje među decom starosti od osam do 12 godina, ali u vidu nazalnog speja.\nDecaGeorgios KonstantinidisKorona virusTinejdžerivakcinacijaVakcineBeograd


Početkom decembra nastavak pregovora sa Austrijancima i Kinezima - Ekonomija - Dnevni list Danas\nPočetna » Ekonomija » Početkom decembra nastavak pregovora sa Austrijancima i Kinezima\nPočetkom decembra nastavak pregovora sa Austrijancima i Kinezima\nZa privatizaciju Zastavine Fabrike automobila, ako je suditi prema nezvaničnim informacijama, zainteresovane su tri inostrane kompanije – Dženeral motors, odnosno Opel koji posluje u sastavu DŽM, zatim austrijski Štajer puh i najveći kineski proizvođač putničkih i teretnih vozila i autobusa – firma FAV.\nZa privatizaciju Zastavine Fabrike automobila, ako je suditi prema nezvaničnim informacijama, zainteresovane su tri inostrane kompanije – Dženeral motors, odnosno Opel koji posluje u sastavu DŽM, zatim austrijski Štajer puh i najveći kineski proizvođač putničkih i teretnih vozila i autobusa – firma FAV. Zastava i Dženeral motors već su potpisali ugovor o petogodišnjoj saradnji koji, između ostalog, podrazumeva i sklapanje jednog od Opelovih modela u Kragujevcu. Predstavnici Opela i nedavno su potvrdili da su zainteresovani i za montažu automobila u Srbiji, ali su poručili da će, ipak, sačekati raspisivanje tendera za Fabriku automobila.\nZastavin „punto“ kvalitetniji od Fijatovog\nEngleski specijalizovani časopis Autokar u tekstu posvećenom Zastavi tvrdi i da je „punto“ („zastava 10″) proizveden u Kragujevcu kvalitetniji od originalnog Fijatovog vozila, zahvaljujući savremenijim alatima“. S tim u vezi, navodi se podatak da je Zastava uložila 15 miliona evra u automatizaciju i robotizovanje proizvodnih linija.\nMenadžeri austrijske firme Štajer puh, koja posluje u sastavu kompanije Magna Štajer, sa kojom je Zastava već sarađivala na projektu izrade šasije za nov Zastavin model na platformi nekog stranog proizvođača, u oktobru su obišli pogone kragujevačke fabrike. Oni su se sastali i sa nadležnima u Ministarstvu ekonomije i od njih zatražili odlaganje raspisivanja tendera najavljenog za sredinu decembra. Nezvanično saznajemo da će nadležni iz Ministarstva ekonomije, početkom decembra, posetiti sedište Štajer puha u Austriji, i sa menadžmentom te firme detaljnije razgovarati o privatizaciji Zastavine Fabrike automobila. Delegacija Ministarstva ekonomije trebalo bi u decembru da se susretne i sa menadžmentom kineske kompanije FAV. Prilikom nedavne posete Kini, ministar ekonomije Mlađan Dinkić razgovarao je sa predstavnicima više tamošnjih automobilskih kompanija o njihovom eventualnom dolasku u Srbiju. Dinkić se susreo i sa predstavnicima kompanije FAV, najvećeg proizvođača automobila, kamiona i autobusa u Kini. Razgovori o ulasku FAV na srpsko tržište biće nastavljeni u prvoj polovini decembra, potvrđeno je u Ministarstvu ekonomije.\nOd ishoda predstojećih razgovora u Austriji i Kini najverovatnije će zavisiti da li će tender za prodaju Zastavine Fabrike automobila biti raspisan sredinom decembra, ili će privatizacija kragujevačke auto-firme biti privremeno odložena.\nOdlaganje tendera mogao bi da zatraži i francuski Pežo, koji specijalizovani engleski časopis Autokar navodi kao potencijalnog kupca Zastavne Fabrike automobla. Taj list je, inače, Zastavu već postavio na mesto lidera auto-industrije u Jugoistočnoj Evropi. „Trenutno je to jedna od istočnoevropskih automobilskih kompanija sa najvećim potencijalom, koja je uspela da impresionira Fijat i Dženeral motors svojom sposobnošću da se prilagodi i započne proizvodnju novih modela, ističe se, između ostalog, u tekstu Autokara.


Nacionalni savet Slovaka traži od vlade da pomogne RTV-u | Autonomija\nNacionalni savet Slovaka traži od vlade da pomogne RTV-u\nEgzistencija manjinskih redakcija na RTV-u je ugrožena\nNacionalni savet Slovaka, Asocijacija slovačkih novinara i Asocijacija slovačkih lokalnih medija zatražili su danas od Vlade Srbije da hitno pronađe način kako da pomogne Radio-televiziji Vojvodine (RTV) i ocenili da je loša finansijska situacija u RTV-u posledica „dvostrukih standarda“ koje republičko rukovodstvo primenjuje u slučaju dva javna servisa.\n„Egzistencija manjinskih redakcija na RTV-u je ugrožena i može dovesti do opadanja nivoa kvaliteta informisanja na manjinskim jezicima i na kraju će, po najgorem mogućem scenariju, dovesti i do redukovanja ovih programa, što bi predstavljalo direktno kršenje nasleđenih prava nacionalnih manjina“, piše u saopštenju za javnost.\nDodaje se da je RTV zaštitnik nacionalnog, jezičkog i kulturnog identiteta manjinskih zajednica koje žive na teritoriji Vojvodine. „I zato ne postoji nijedan drugi put osim puta očuvanja Javnog medijskog servisa Vojvodine“, navodi se u saopštenju.\nNacionalni savet i novinarske i medijske asocijacije poručile su da je Ustavom Srbije garantovano pravo manjina na informisanje, kao i obaveza da se dostignuti nivo ljudskih i manjinskih prava ne može smanjivati.\nDodali su da je postojanje RTV-a garantovano i Zakonom o radio-difuziji, a da su prava manjina garantovana Zakonom o zaštiti prava i sloboda nacionalnih manjina, kao i međunarodnim dokumentima, poput Okvirne konvencije za zaštitu nacionalnih manjina i Evropska povelja o očuvanju manjinskih jezika i nasleđenih prava.\nU saopštenju se ocenjuje da budžetsko finansiranje RTV-a i Radio-televizije Srbije može biti samo privremeno rešenje složenog problema i zahteva hitno usvajanje medijskih zakona, kojima će se urediti dugoročna strategija finansiranja javnih servisa, bez uticaja države na njih.\nNacionalni savet i novinarske i medijske asocijacije podsetile su da RTV emituje program na deset jezika, ali je jedini javni servis u Evropi koji nema svoju zgradu, odgovarajuću opremu za emitovanje i adekvatne tehničko-tehnološke uslove za rad.\n„Čak i uprkos tome, Javni servis Vojvodine je u poslednje vreme zabeležio značajno povećanu gledanost“, piše u saopštenju.


Princ uveo reforme: Saudijke će biti obavještavane o razvodu SMS-om – Borba\nPet mjeseci nakon promjene vlasti: Perjanice DPS-a ili pošle u penziji ili i dalje na…\nBojanić: Predsjednik Odbora direktora Elektroprivrede prije tri godine trebao da bude…\nPrinc uveo reforme: Saudijke će biti obavještavane o razvodu SMS-om\nNovi zakon u Saudijskoj Arabiji je donesen da bi spriječio da se muževi razvode od žena bez njihovog znanja.\nOd sada, sud je u obavezi da porukom putem mobilnog telefona obavijesti žene o njihovom bračnom statusu i pravima usljed razvoda.\nSaudijski borci za prava žena kažu da će nova praksa okončati staru praksu, poznatu kao razvod u tajnosti na koji su muškarci ranije imali pravo.\nŽene će usljed nove zakonske direktive biti u potpunosti svjesne svog bračnog statusa i moći će da se izbore za prava koja im nakon razvoda sleduju, kao što su, između ostalog, podnošenja zahtjeva za alimentaciju.\nNova regulativa je dio ekonomskih i društvenih reformi koje sprovodi princ Mohamed bin Salman, kao što su dozvole ženama da prisustvuju fudbalskim utakmicama i rade poslove koje su ranije radili isključivo muškarci.\nPotraga za Derom Čabom: Plaćeni ubica crnogorske mafije izvršio ubistvo u Beogradu!\nDemokrate: Zašto DPS i tužilaštvo ćute na tvrdnje Duška Kneževića


Nastavljaju bojkot: Poslanici SNSD-a i DNS-a napustili sjednicu – Zvornik Danas\nNaslovna/naslovna/Nastavljaju bojkot: Poslanici SNSD-a i DNS-a napustili sjednicu\nNastavljaju bojkot: Poslanici SNSD-a i DNS-a napustili sjednicu\nSARAJEVO Poslanici SNSD-a i DNS-a napustili su današnje zasjedanje Predstavničkog doma Parlamentarne skupštine BiH nakon što ni ovaj put nije podržan njihov zahtjev da u dnevni red bude uvršten prijedlog za razrješenje dužnosti predsjedavajućeg ovog doma Šefika DŽaferovića.\n„Imajući u vidu sve to, smatramo da DŽaferović više ne može predstavljati Predstavnički dom, odnosno biti predsjedavajući ovog doma niti član Kolegijuma Predstavničkog doma Parlamentarne skupštine BiH“, istakao je Košarac.\nOn je dodao da je javnost u Republici Srpskoj, među kojima su i porodice nestalih lica i ratni veterani, veoma zainteresovani za rješavanje ovog pitanja.\nDžaferoviću smeta ustav i Dan Republike Srpske\nPoslanik SNSD-a u Predstavničkom domu Parlamentarne skupštine BiH Staša Košarac izjavio je Srni da mu predsjedavajući ovog doma Šefik DŽaferović nije odobrio službeni put u Beograd, na svečanost u povodu obilježavanja Dana Republike Srpske i godišnjice proglašenja prvog Ustava Srpske, koja će biti održana 28. februara.\n„Mislim da na svakom mjestu, a posebno u Beogradu, treba promovisati Republiku Srpsku i najznačajnije događaje iz njene istorije, što je za nas jedno od najvažnijih pitanja, kada je riječ o razvoju Srpske“, rekao je Košarac.\nOčigledno, ističe on, da u Kolegijumu Predstavničkog doma postoji problem što Srbi imaju želju da čuvaju interese Srpske.\n„Jasno mi je što DŽaferoviću smeta Ustav Republike Srpske, jasno mi je da njemu smeta i naš odnos prema Republici, ali nisam siguran kako se srpski član Kolegijuma Mladen Bosić ponio prema mom zahtjevu, koji je potpuno usaglašen sa procedurama u parlamentu BiH“, ističe Košarac.\nOn smatra da se u ovom slučaju može govoriti i o poltronstvu nekih ljudi u Kolegijumu, ali i o osvetoljubivosti nekih srpskih političara prema kadrovima iz SNSD-a.\n„I pored svega, 28. februara ću svakako prisustvovati pomenutim svečanostima, koje organizuje Predstavništvo Republike Srpske u Beogradu“, naglasio je Košarac.\nSrna nezvanično saznaje da je razlog odbijanja Košarčevog zahtjeva ocjena iz nadležnog sektora u parlamentu BiH da je riječ o „vanparlamentarnim aktivnostima“.\ndns džaferović napustili sjednicu parlament bih snsd


Milanović je ponovio da bi američka ponuda u drugim okolnostima bila prioritet, ali će u ovom slučaju odluka o nabavci borbenih aviona, kaže, biti politička.\n- Dolazi da proba da uvali američke avione. To kažem ja koji sam rekao da bi američka roba trebalo da bude prioritet. Sad dolazi u vreme kad su već praktično otvorene ponude. Po meni s njima niko o tome ne bi smeo da razgovara, jer je to vrsta pritiska - rekao Milanović.\nKomentarišući Pompeov dolazak Milanović je rekao da je do te poseto trebalo da dođe ranije.\n- Sad kad su ponude otvorene, evo ti njih dve sedmice pre američkih izbora - rekao je Milanović, prenela je zagrebačka N1 tv.


Predsednik stranke Zajedno za Srbiju Nebojša Zelenović ocenio je danas da su mere za poboljšanje izbornog procesa koje je usvojila Vlada Srbije „trice i kučina kojima nije zagrebano ispod površine“.\nZelenović je tokom duela sa funkcionerom Srpske napredne stranke (SNS) Vladimirom Orlićem na RTV-u kazao da u tim merama nema reči o Regulatornom telu za elektronske medije (REM), Republičkoj izbornoj komisiji (RIK) i Agenciji za borbu protiv korupcije – koje opozicija vidi kao ključne probleme u izbornom procesu.\nZelenović je ocenio da su strani predstavnici spremni da „zažmure na povredu demokratije i kršenje ljudskih prava kada dodje do pitanja Kosova“.\nNa pitanje voditeljke da li će se predsednik Srbije Aleksandar Vučić pridržavati pooštrenog zakona o funkcionerskoj kampanji, Vladimir Orlić je kazao da je „tema svih tema“ opozicije zabrana Aleksandru Vučiću da učestvuje u izbornoj kampanji.\nKomentarišući tvrdnje dela javnost o pritiscima na birače tokom lokalnih izbora u Medvedji, u kojoj je na dan izbora vidjeno više džipova, a neki nisu imali registarske tablice, Orlić je ocenio da nije bilo zastrašivanja.\n„Čovek je možda vozio u njivi pa mu je otpala tablica“, kazao je on.\nOrlić je istakao da su izbori u Medvedji primer da bojkot izbora jednog dela opozicije ne uspeva.\n„U Medvedji je, uz bojkot na sva zvona, izlaznost gradjana bila 67 odsto, a SNS i koalicija su osvojili 63 odsto glasova. Oni koji tvrde da je bojkot izbora uspeo nisu uzeli u obzir brojke“, rekao je Orlić.


Poslednji deo unakrsnog ispitivanja nemačkog novinara Franca Jozefa Hača/Franz Josef Hutsch odvijao se na sednici zatvorenoj za javnost. Zatvorenu sednicu je zatražio branilac Ljubeta Boškoskog, nakon što je Hač odbio da odgovara na pitanja o razlozima zbog kojih je tokom 2001. godine primao novac od Gzima Ostrenija, načelnika štaba Oslobodilačke nacionalne Armije makedonskih Albanaca.\nHač je u junu ove godine, pre nego što je njegovo ispitivanje prekinuto na četiri meseca, rekao da se sa Ostrenijem u jesen 2001. godine sastao 75 do 85 puta. Branilac je sugerisao da je razlog tih susreta bila prodaja robe - odeće i mrtvačkih sanduka - ali je Hač to negirao.\nPrethodno je Hač zatražio da na pitanja odbrane odgovara na nemačkom, a ne na engleskom jeziku kao u glavnom ispitivanju. Na većinu tvrdnji branioca Ljubeta Boškoskog da ne govori istinu, izmišlja i menja prethodne iskaze, Hač je odgovarao izrekom Svetog Avgustina da “hipoteza neće postati tačna samo zato što je više puta ponovljena”.\nIstu liniju unakrsnog ispitivanja sledio je i branilac Johana Tarčulovskog koji je tvrdio da se Hač nikada nije sastao sa optuženim komandantom policijske jedinice koja je, po optužnici, 12. avgusta 2001. godine napala Ljuboten. Hač je u glavnom ispitivanju rekao da je sa Tarčulovskim razgovarao u martu 2001. godine u Tetovu, kao i da ga je 12. avgusta video u Ljubotenu u crnoj uniformi i sa pištoljem.\nMada je na pitanja skopskog advokata Antonija Apostolskog odgovorao šturo, Hač je ipak priznao da su neke informacije koje je dao tužilaštvu i o kojima je svedočio “bile proverene a neke nisu”. Kako je objasnio, nije proveravao informacije dobijene u telefonskim razgovarima, poput one da je znao gde je porodična kuća Johana Tarčulovskog u Ljubancima.\nSvedočenje Franca Jozefa Hača trebalo bi da se završi sutra, nakon dodatnog ispitivanja od strane tužioca.


KLUB "PRIVREDNIK" APELUJE DA NOVA VLADA ŠTO PRE POČNE SA ODREĐIVANJEM RAZVOJNIH PRIORITETA U PRIVREDI I STVARANJEM USLOVA ZA DRASTIČNO UBRZANJE PROCESA (RE)INDUSTRIJALIZACIJE ZEMLJE\nSrpski poslovni klub "Privrednik" saopštio je danas da guverneru Narodne banke Srbije zamera nedovoljno poznavanje i bavljenje mehanizmima i merama koje su mogle obezbediti korišćenje razvojnih šansi Srbije u poljoprivredi, energetici i delimično u građevinarstvu i apelovao da nova Vlada što pre počne sa određivanjem razvojnih prioriteta u privredi.\n"Guvernerovo zalaganje za oživljavanje 'posrnulih giganata iz metalskog kompleksa, tekstilne industrije ili elektroindustrije', ukazuje na nedovoljno poznavanje prirode različitih delova privrede i ukupnih razvojnih potencijala zemlje", upozorio je "Privrednik", uz napomenu da se poslovne procene te asocijacije, čiji članovi deluju u skoro svim segmentima realnog sektora u zemlji, podudaraju sa stavovima drugih privrednika .\n"Privrednik je apelovao da nova Vlada što pre počne sa određivanjem razvojnih prioriteta u privredi i stvaranjem uslova za drastično ubrzanje procesa (re)industrijalizacije zemlje, koji podrazumeva sveukupno definisane mere i monetarne i fiskalne politike", poručio je ovaj klub.\nSrpski poslovni klub "Privrednik" osnovan je u januaru 2002. godine i okuplja vodeće biznismene u zemlji.\nPrema oceni te privredne asocijacije, "najveći deo odgovornosti za ambijent u kome je moguće koristiti potencijale koje zemlja, još uvek, ima jeste i u izvršnoj i u monetarnoj vlasti".\nKapitalno intenzivne oblasti u kojima Srbija ima razvojni potencijal ne mogu se razvijati bez postojanja dugoročnih izvora finansiranja, koji su izostali iz porfolija banaka, pre svega, kao rezultat politike koju je vodila NBS, smatra Klub "Privrednik".\nViđenje tekstilne i delova mašinske industrije kao grana koje mogu biti industrijski zamajac i ili mogu apsorbovati radno neuposlene resurse za proizvodnju za domaće tržište, takođe ne podrazumeva raspolaganje svim relevantnim odrednicama i specifičnostima tih delatnosti.\nTekstil kao grana "lake" industrije podrazumeva bespoštednu borbu za tržište brendova koje Srbija nema, a za njihovo kreiranje se zahteva dug investicioni ciklus i inicijalno ulaganje, a sve to u kontekstu svetske dominacije proizvođača sa Istoka, podseća se u saopštenju.\n"Ista ulaganja se podrazumevaju i za istrošene kapacitete metalskog kompleksa u čijim 'posrnulim gigantima' oprema nije obnavljana decenijama, pa postoji ogromno tehnološko zaostajanje za savremenim svetom", smatra Klub "Privrednik".\n"Privrednik" je ukazao da bi "valjalo videti i šta je NBS, u vremenu od početka krize do danas, uradila u svojoj sferi delovanja za oblasti koje su nesporno razvojno potencijalne - izvozno orijentisane grane i poljoprivredu".\nPrvi glasnogovornici ove teme, ne jednom i ne samo u javnim nastupima, bili su i članovi Kluba "Privrednik" (zvanično od kopaoničkog Biznis foruma 2010. preko otvorenog pisma od 9. juna 2010. upućenog čelnicima države, uključujući i guvernera i nadalje, do danas), podseća se u saopštenju.\nGuverner je nedavno, u autorskom tekstu za "Politiku", naveo da nezaposlenost, niska ekonomska aktivnost, visoke cene, nepoverenje stranih investitora i rast javnog duga, žive i rastu u velikoj meri na zajedničkoj hrani - korupciji.\n"Korupcija na različitim segmentima tržišta: rada, robe i usluga, ili novca i kapitala pretvara solidne građane i privrednike koji poštuju zakone u 'ovce' koje gube u nefer utakmici sa 'dobro povezanim' i nesolidnim. Dok god ovi drugi prolaze nekažnjeno, korupcija provocira novu korupciju i zloupotrebe", naveo je guverner.\nPrivrednici stasali na korupciji, prema njegovim rečima, nisu u stanju da kupe posrnuli gigant iz metalskog kompleksa, tekstilne industrije ili elektroindustrije i udahne mu novi život kroz racionalno poslovanje nove investicije, inovativnost i nastup na svetskom tržištu.


Naslovna/Društvo/Arijana Memić počela borbu u Skupštini Kantona sarajevo: Niz pitanja za Hitnu pomoć\nNa današnjoj sjednici Skupštine Kantona Sarajevo predstavnica Naroda i pravde Arijana Memić, sestra tragično stradalog Sarajlije Dženana Memića, zatražila je od JU Zavod za hitnu medicinsku pomoć da joj dostavi izvještaj o intervenciji ekipa od dana 8. februara 2016. godine u Velikoj aleji na Ilidži kada je pružena pomoć njenom bratu i Alisi Mutap.\nDženan Memić tada je zadobio povrede pod još uvijek neutvrđenim okolnostima, a od težine povrede na glavi preminuo je 15. februara 2016. godine na Kliničkom centru Sarajevu (KCUS). Porodica Dženana Memića navodi da je mladić ubijen, te da se dokazi prikrivaju saobraćajnom nesrećom.\nMemić je zatražila potpun izvještaj koji treba sadržavati informacije o tome kada je zaprimljen poziv za pomoć, ko ga je uputio, ko je primio poziv i u koliko sati, piše nap.ba.\nOna je takođe zatražila informaciju i o težini povreda kod povrijeđenih lica kao i koji su koraci preduzeti od strane medicinskog osoblja.\n– U koliko sati su se vozila uputila prema KCUS, koliko je transport trajao, da li su se vozila zaustavljala, iz kojeg razloga i koliko puta na kojim lokacijama. Da li je bilo kontakta pacijenata i članova medicinskog tima sa trećim licima za vrijeme transporta – pitala je Memić.\nArijana Memić Pravda za Dženana Sarajevo


SRBIJA JE LIDER U ORGANIZACIJI SPORTSKIH TAKMIČENJA: Vulin i Kremlev o predstojećem Svetskom prvenstvu u boksu (FOTO)\n27. 08. 2021. u 18:38\nMINISTAR unutrašnjih poslova Aleksandar Vulin razgovarao je danas u Beogradu sa predsednikom Svetske bokserske organizacije Umarom Kremlevim o predstojećem Svetskom prvenstvu u boksu, koje će krajem oktobra i početkom novembra biti održano u Beogradu.\nMinistar Vulin je povodom Međunarodnog dana boksa Kremlevu preneo da je održavanje Svetskog prvenstva u boksu izuzetno značajno za Srbiju, posebno za podizanje svesti kod mladih o značaju bavljenja sportom i sportskog načina života.\nMinistar je naglasio da će Ministarstvo unutrašnjih poslova preduzeti sve mere kako bi održavanje ovog prvenstva prošlo u najboljem mogućem redu.\n- Dobrom organizacijom prvenstva u boksu Srbija će još jednom pokazati i dokazati celom svetu da je jedan od lidera u organizaciji međunarodnih sportskih takmičenja i manifestacija. Uveren sam da će ovo značajno sportsko dešavanje u Beogradu zainteresovati mnogu decu i da će poželeti da se bave boksom, rekao je ministar Vulin.\nSVETSKI DAN BOKSA: Kremlev: Ovaj sport je život, Borovčanin: Stvaramo dobre ljude\n27. 08. 2021. u 13:06\nJEDAN OD NAJBOLJIH BOKSERA SVIH VREMENA STIGAO U BEOGRAD: Roj DŽons junior došao da bude deo spektakla\n27. 08. 2021. u 10:13\nVELJKO RAŽNATOVIĆ SA PRIPREMA REPREZENTACIJE: Srbija mi je svetinja!\n24. 08. 2021. u 14:33\nPredsednik Svetske bokserske organizacije Kremlev zahvalio se predsedniku Srbije Aleksandru Vučiću i ministru policije Vulinu na ogromnoj podršci u organizaciji ove sportske manifestacije.\nKremlev je istakao da organizacija ovakvog sportskog događaja nije nimalo laka, ali da ima apsolutno poverenje u srpsku policiju koja će učiniti sve da ova sportska priredba protekne u najboljem redu, bez incidenata.\nOn je dodao da je siguran da će Srbija u svojoj prestonici prirediti spektakl koji će se pamtiti.\nSastanku sa ministrom Vulinom prisustvovali su i predsednik Bokserskog saveza Srbije Nenad Borovčanin i čuveni proslavljeni bokser Roj DŽons Junior.\nBorovčanin je predsedniku Srbije Vučiću i ministru Vulinu zahvalio na ogromnoj podršci i na njihovom ličnom doprinosu da Svetsko prvenstvo u boksu bude organizovano na najvišem nivou.\n- Velika je čast i zadovoljstvo to što će naša zemlja poznata po velikim šampionima ringa imati priliku da uskoro ugosti najveća svetska imena boksa. Zahvaljujem se predsedniku Vučiću i ministru Vulinu koji svojim ličnim zalaganjem i trudom omogućavaju da ova manifestacija bude organizovana na najvišem nivou, poručio je Borovčanin.\nČuveni bokser Roj DŽons Junior je u toku razgovora sa ministrom Vulinom uputio najsrdačnije pozdrave predsedniku Republike Srbije Aleksandru Vučiću zahvalivši mu se na svemu što čini za razvoj boksa u Srbiji.\nLegendarni bokser je zamolio ministra Vulina da u njegovo ime predsedniku Srbije Vučiću uruči pozlaćeni kindžal kao izraz velike zahvalnosti.\nBoks Roj DŽons junior Aleksandar Vulin Nenad Borovčanin Svetsko prvenstvo u boksu\nMANČESTER junajted čeka duel koji bi mogao da bude "biti ili ne biti" za trenera Ole Gunara Solskjera, posebno ukoliko bude ponovio loš rezultat kao protiv Liverpula (5:0)


Sutra suzbijanje komaraca iz aviona na levoj obali - www.lobi-info.rs\nPrema saopštenju Zavoda za biocide, sutra konačno možemo očekivati zaprašivanje komaraca iz aviona na levoj obali Dunava.\nObaveštavamo vas da će Zavod za biocide i medicinsku ekologiju izvoditi akcije suzbijanja odraslih formi komaraca iz aviona na levoj obali Dunava, od Pančevačkog mosta do Kovilova\nAkcija suzbijanja odraslih formi komaraca će se vršiti u periodu od 17.00 do 21.00 čas. Akcija će biti sprovedene ukoliko vremenske prilike budu adekvatne.\nPreparat koji se koristi za suzbijanje odraslih formi komaraca iz aviona je namenjen za suzbijanje odraslih jedinki komaraca u otvorenom prostoru i to primenom sa zemlje iz uređaja za termalno zamagljivanje, odnosno iz ULV uređaja za hladno zamagljivanje, kao i primenom iz vazduha, priskanjem iz aviona.\nU Uputstvu za upotrebu predmetnog preparata stoji da je od dejstva preparata potrebno zaštititi korisne medonosne pčele. Saglasno navedenom, odgajivači pčela su dužni da preduzmu potrebne mere zaštite i to:\nzatvaranje leta košnice;\nNadamo se da će se broj komaraca konačno samnjiti posle ovakvog zaprašivanja, jer na levoj obali postalo je nemoguće izaći u šetnju.


ITF M15 Caslano Muškarci parovi rezultati, Tenis ITF Muškarci - parovi - Rezultati.com\nITF M15 Caslano Muškarci parovi uživo, rezultati, ždrijebovi\nPOMOĆ: Nalazite se na ITF M15 Caslano Muškarci parovi rezultati stranici u Tenis/ITF Muškarci - parovi sekciji. Rezultati.com nudi ITF M15 Caslano Muškarci parovi uživo rezultate, konačne i parcijalne rezultate, ITF M15 Caslano Muškarci parovi ždrijebove i ITF Muškarci - parovi poredak. Osim ITF M15 Caslano Muškarci parovi rezultata možete pratiti preko 2000 teniskih turnira iz 70+ zemalja širom čitavog svijeta na Rezultati.com. Samo kliknite na kategoriju u lijevom meniju i izaberite vaš turnir. ITF M15 Caslano Muškarci parovi servis rezultata je u stvarnom vremenu, osvježava se uživo.


BiH najprije protiv Estonije i Švajcarske\nRukometna reprezentacija BiH saznala je imena protivnika u kvalifikacijama za Svjetsko prvenstvo. Rukometna reprezentacija BiH saznala je imena protivnika u kvalifikacijama za Svjetsko prvenstvo, čiji će domaćini 2019. godine biti Njemačka i Danska.\nBiH će za protivnike u grupi šest imati selekcije Švajcarske i Estonije. Zmajevi su na žrijebu, koji je održan u Beču bili nosioci grupe zajedno sa Litvanijom, Rumunijom, Rusijom, Portugalom i Holandijom.\nUtakmice će se igrati u oktobru ove godine, te u januaru naredne godine.\nU naredni krug kvalifikacija plasiraće se samo prvoplasirane reprezentacije iz svake od šest grupa.\nEvropske kvalifikacije za SP igraju se u dvije faze. Nakon grupne, slijedi baraž u kojem se reprezentacijama iz kvalifikacija priključuje 12 učesnika Evropskog prvenstva, koje će se početkom 2018. godine održati u Hrvatskoj.\nNajbolje plasirana selekcija sa EURO 2018 izboriće direktan plasman, koji su već kao domaćini osigurali Danska i Njemačka. Plasman na SP 2019. godine iz Evrope već su osigurali aktuelni svjetski šampion Francuska. S obzirom da su Danci, Nijemci i Francuzi među učesnici EP u Hrvatskoj, plasman na SP će osigurati neka od preostalih 13 selekcija učesnica. Preostalih devet, od ukupno 13 evropskih mjesta, popuniće pobjednici dvomeča u baražu.\nVi ste ovdje: HomeBiH RukometReprezentacijaBiH najprije protiv Estonije i Švajcarske Scroll to Top


47. Bemus počinje 21. oktobra na Kolarcu - Sjajne Vesti\nBeogradske muzičke svečanosti (BEMUS) biće održane od 21. do 31. oktobra 2015.\nČast da otvori ovogodišnji BEMUS, u sredu, 21. oktobra na Kolarcu, tradicionalno imaće Simfonijski orkestar RTS pod upravom dirigenta Bojana Suđića, a biće izvedeno pet solističkih koncerata, na kojima će se predstaviti renomirani solisti: Maja Rajković (klavir), Mladen Ðorđević (truba), Romen Dešarm (klavir), Ðampjero Sobrino (klarinet) i Erik Obije (truba).\nBeogradske muzičke svečanosti BEMUS, osnovane 1969. godine su međunarodni festival klasične muzike koji se održava svake godine oktobra meseca u Beogradu. Tokom proteklih decenija na beogradskom podijumu predstavili su se neki od najpoznatijih muzičkih umetnika sveta: filharmonijski orkestri iz Beča, Los Anđelesa, Berlina, Petrovgrada i Minhena, Academy of St Martinin-the-fields, Cremerata Baltica i Gidon Kremer, Kronos kvartet, Svjatoslav Rihter i Marta Argerič, Jehudi Menjuhin i Maksim Vengerov i mnogi drugi.\nOve godine BEMUS se održava po 47. put i organizatori su se potrudili da obezbede dolazak vrhunskih izvođača jer je ovaj festival, jedan od najvećih festivala u regionu i jugositočnoj Evropi. Biće obeleženi i jubileji i značajne godišnjice, kao 50 godina rada i postojanja Beogradskog gudačkog orkestra „Dušan Skovran“ i 30 godina rada Simfonijskog orkestra i hora RTS.\nProgram na BEMUSU je bogat i sadržajan u izvođenju velikih i priznatihn umetnika.\nDrugog dana festivala na programu su muzička dela koje će izvoditi solisti Sankt Peterburga pod upravom dirigenta Mihaila Gantvarga a nastupaju na Kolarcu od 20:00 sati.\nIz Kine dolazi izuzetna muzička trupa „Ih Cecn“, tradicionalni mongolski ansambl osnovan 2008. godine i on će se predstaviti posetiocima u Skupštini grada Beograda 23. oktobra.\n„To je jedan od najtradicionalnijih, najizvornijih ansambala u Kini. Svi izvođači rođeni su u porodicama odgajivača stoke na mongolskim pašnjacima, a od tinejdžerskog uzrasta sticali su akademsko muzičko obrazovanje. Muzičari iz Mongolije sviraju na tradicionalnom gudačkom instrumentu sa izrezbarenom konjskom glavom morin hur (nalik guslama) i svojom muzikom uvešće publiku u duhovni svet mongolskog naroda“ – rekao je predstavnik Kulturnog odeljenja ambasade Kine u Beogradu Čeng Kai.\n24. oktobra na Kolarcu od 20:00 sati posetioci će moći da uživaju u majstorijama na klaviru ruskog pijaniste Nikolaja Luganskog.\nIzvornom muzičkom stvaralaštvu Kosova i Metohije biće posvećen koncert 25. oktobra.\nU Sava centru, 26. oktobra od 20:00 sati, nastupiće primabalerina Boljšoj teatra Svetlana Zaharova i solisti Mihail Lobuhin i Ana Tihomirova gostuju u baletu Ludviga Minska „Bajadera“.\nBeogradski gudački orkestar „Dušan Skovran“ i solisti LP Duo Sonja Lončar i Andrija Pavlović nastupaju 28. oktobra u Kolarcu.\nOve godine obeležava se 100. godišnjca stradanja srpske vojske u Prvom Svetskom ratu, pa će Hor „Ivo Lola Ribar“ prirediti koncert „Plava grobnica“ 29. oktobra.\n30. oktobra u Skupštini grada posetiocima će se svojim nastupom predstaviti mladi muzičari Galina Nikolin, Ivan Bašić i Dušan Panajotović.\nMecosopran Ana Viktorova i Simfonijski orkestar i hor RTS pod upravom dirigenta Bojana Suđića zatvoriće 47. BEMUS 31. oktobra u Kolarčevoj zadužbi.\n„Program festivala će biti posvećen delima 20. veka koja nisu „uspavljiva“, nego bude pozornost, i da predstavlja „zlatni trezveni presek“, a ne promovisanje novih dela kojem su namenjeni drugi festivali. Nama se učinilo da 20. vek još nije završen i da je to omot spisa koji nije definitivno zatvoren, a da je muzika 20. veka sa autorima pogledala nadahnuto u prošlost, videla dobro sadašnjost i naslutila razne nivoe apokaliptičnosti i spasenja u budućnosti“ – kaže umetnički direktor BEMUS-a Svetislav Božić.\nUlaznice za sve programe na 47. BEMUS-u se mogu nabaviti i onlajn: www.eventim.rs kao i na svim prodajnim mestima EVENTIM-a.\nZa programe na 47. BEMUS-u koji se održavaju 23, 25, 29 i 30. oktobra ulaz je slobodan.\ntop vesti, beograd, sjajne vesti, klasična muzika, koncert, kolarac, beogradske muzicke svecanosti, bemus, simfonijski orkestar rts, bojan sudjic, medjunarodni festival klasicne muzike\n47. Bemus počinje 21. oktobra na Kolarcu postavio Nikola Z 19.10.2015


Izvor\tTanjug\tjun 16, 2016\nBEOGRAD - Posetom predsednika Kine Si Đinpinga Srbiji biće otvorena nova stranica bilateralnih odnosa, poručio je danas predsednik Srbije Tomislav Nikolić, navodeći da su dve strane do sada pripremile 24 sporazuma za potpisivanje.\n"Nikada se još nije desilo da nam dođe predsednik neke države, a da imamo toliko pripremljenih sporazuma. To nisu samo međudržavni sporazumi, već i sporazumi o investicijama. Na putu smo da potpišemo nekoliko veoma značajnih ugovora kojima Srbija, konačno, rešava velike probleme svojih preduzeća iz prošlosti. Izgleda da bez kineske strane ne bismo mogli da rešimo te probleme", rekao je Nikolić za Kineski međunarodni radio.\n"Nakon toliko godina, kineski predsednik dolazi u Srbiju. To je kao kada posle duge zime dođe proleće. Sve će procveta posle ove posete druga Si Đinpinga, jer vrlo dobro znamo da ono što dogovaramo pred predsednikom Kine više niko u Kini ne može da spreči", kazao je Nikolić.\nPredsednik Srbije kaže da je na Srbiji da se predstavi Kini mnogo bolje do sada, a da se Kina Srbiji odavno predstavila u najboljem svetlu, uspešnim privrednicima, privrženošću Srbiji i odlukom da Srbija bude mesto odakle kreće u Evropu.\nNavodi da Srbiji već zavide mnoge države, da ima ima pozive predsednika mnogih država koji pitaju da li mogu da dođu za vreme posete predsednika Kine Sribji, da organizuju sastanak sa njim.\n"Kina je za mnoge iznenađenje, za mene nije... Čitajući o vašem narodu mnogo znao sam da jednog dana vi morate da eksplodirate, kako kažu sportski komentatori", rekao je Nikolić, dodajući da Srbija ima velikih planova u vezi sa saradnjom sa Kinom.\nNa pitanje kako će EU u budućnosti gledati na jačanje odnosa Srbije i Kine, Nikolić je rekao da Srbija istorijom, kulturom, tradicijom i geografski pripada Evropi, da treba da bude u Evropi, da želi da bude u njoj na način kako su i druge zemlje ušle, uredivši svoju državu, ali da Srbija ima mnogo svojih prijatelja koje ni na koji način ne želi da ostavi i ožalosti.\n"Šta bismo mi postigli da smo uveli sankcije Rusiji? Samo bi ožaloštili Rusiju, sebe bi stavili na stub srama, jer naš veliki oslonac u spoljnoj politici je takođe Rusija. Šta bismo uradili ako bismo prihvatili bilo kakav prekor u vezi sa Kinom?", rekao je Nikolić.\n« "Verovatno moj poslednji mandat i u SNS i u vladi" Jovanović: Rusi zaboravili '48. pa bi da kadruju po Beogradu kao Kominterna »


Beta prenosi da se ispod tog statusa nalaze i komentari kojima se poziva na linč Dragana Janjića i upućuju mu se teške i prostačke uvrede.\nLiga socijaldemokrata Vojvodine (LSV) osudila je pretnje smrću koje su upućene Janjiću, a Nova stranka zatražila je hitnu reakciju nadležnih organa i pozvala građane da ako policija slučaj ne reši do sutra “njihov posao” preuzmu već prekosutra.\nNedim Sejdinović, predsednik Nezvisnog društva novinara Vojvodine, koji je pre tri dana bio izložen uvredama i pretnjama, koje su mu, takođe, upućene putem Fejsbuk stranice “Srbija naša zemlja“, rekao je za Danas da je to treći put da proživljava nešto slično i dodao da u prethodna dva slučaja oni koji su slali eksplicitne pretnje smrću nisu kažnjeni.\nPoverenica za zaštitu ravnopravnosti Brankica Janković osudila je pretnje i uvrede koje su putem Fejsbuka upućene Sejdinoviću i upozorila institucije da je izazivanje rasne, nacionalne i verske netrpeljivosti nedopustivo i zabranjeno Ustavom. Dodala je da očekuje da će nadležni organi hitno reagovati.\nInače, prema bazi podataka Nezavisnog udruženja novinara Srbije samo u prošloj godini u Srbiji su registrovana 23 verbalna napada na novinare, a najveći broj njih prošao je nekažnjeno.\nBregzit bez dogovora ugrožava radna mesta u NemačkojBiber: Evropska komisija zbog Kosova “gleda kroz prste” Vučiću


Srpsko narodno pozorište u Novom Sadu | Apartmani Novi Sad\nMalo ljudi zna da je Srpsko narodno pozoriste osnovano 1861 godine u vreme carevine Austrije,. U Novom Sadu je tada postojala duga pozorišna tradicija, odigravale su se razne vrste predstava, i nije slučajno što je baš ovde nastalo Srpsko narodno pozorište.\nOsnivači pozorišta su Svetozar Miletić, čiji spomenik stoji na samom Trgu u centru Novog Sada.\nKao i Stefan Branovački koji je ujedno bio i predsednik društva Srpskog narodnog pozorišta, Jovan Đorđević književnik koji je objavljivao važne članke o pozorištu. Jovan je i ustalasao vojvođansko srpstvo i time neposredno doprineo osnivanju stalnog Srpskog narodnog pozorišta pod okriljem Srpske čitaonice. I naravno Jovan Jovanović, potonji Zmaj, po kome je i ulica u centru Novog Sada dobila naziv, i postala poznata kao Zmaj Jovina.\nSrpsko narodno pozorište nije od osnivanja bilo na mestu gde se sada nalazi, već su se predstave igrale na raznim lokacija kako je bilo moguće.\nU današnjem pozorištu, koje se nalazi na pozorišnom trgu, igra se dosta predstava, što gostujućih, što domaćih. Pozorište je opremljeno sa tri sale. Mala sala „Pera Dobrinović“ koja ima gledalište sa 373 mesta, velika sala „Jovan Đorđević“ koja ima gledalište sa 935 mesta i kamerna scena sa 118 sedišta. Zgrada ima 3 sprata, na svakom spratu se nalaze prostorije za potrebe glumaca i osoblja, kao i ulazi na scenu, baletska sala i biblioteka. Na vrhu zgrade je prelepa terasa sa pogledom na centar grada.\nPored predstava koje se svakodnevno održavaju, često se održavaju i koncerti. Nedavno održan koncert Sergeja Ćetkovića izazvao je veliko interesovanje za koje se tražila karta više. Kako je protekao u najboljem redu, publika je izašla zadovoljna i puna lepih utisaka. Sasvim sigurno je da pozorište ovakvim muzičkim repertoarima može doprineti posećenosti. Na taj način vratiti stanovništvo kulturi i zainteresovanosti za ovu ustanovu kulture od nacionalnog značaja.\nRepertoar za neredni period možete naći na ovom linku.\nUlaznice možete rezervisati online preko sajta ili otići direktno na blagajnu pozorišta.\nOno što možemo preporučiti su sledeće predstave:\n„Hamlet“ Vilijam Šekspir, režija: Nikola Zavišić\n„Kad su cvetale tikve“ Dragoslav Mihailović, režija: Boban Skerlić\n„Violinista na krovu“ Džozef Stejn, režija: Atila Bereš\n„Koštana“ Borislav Stanković, režija: kokan Mladenović\n„Gospođa Ministarka“ Branislav Nušić, režija: Radoslav Milenković\nPosetite obavezno pozorište i uživajte u predstavama koje će vam dočarati naši vrhunski glumci.\nNovi SadoperepredstaveSrbijaSrpsko narodno pozorišteu novom saduVojvodina


VojvodinaCafe - U Subotici se postavljaju nova autobuska stajališta\nU Subotici se postavljaju nova autobuska stajališta\nVest objavljena: 01.10.2014 10:57\nU Subotici je počela dvonedeljna zamena postojećih i postavljanje novih 20 autobuskih stajališta. Kako je rečeno u Direkciji za izgradnju grada, pripremni radovi su obavljeni u septembru, kada je završena izrada stajališta koji će biti postavljeni na deset lokacija u gradu i deset u prigradskim naseljima, a na kojima su izvedeni temelji. Ovaj posao vredan 4,6 miliona dinara na tenderu je dobilo novosadsko preduzeće "Petromont".\nLokacije su dogovorene u saradnji sa javnim gradskim prevoznikom i predstavljaju najfrekventnija stajališta.\nZamena dotrajalih i funkcionalno prevazidjenih stajališta novim, koja će biti izvedena u četiri tipa predstavlja posao koji je Direkcija započela prošle godine sa ambicijom da u naredne tri do četiri godine zameni sva dotrajala stajališta u Subotici. Prošle godine stajališta su zamenjena na deset lokacija u gradu.


Нејач на живој ломачи - Јадовно 1941. - КУЛТУРА СЈЕЋАЊА\nNa mestu gde je pre 74 godine, 27. aprila 1942, bila štala Koje Ristanovića iz sela Osova kod Rogatice i u njoj živa lomača u koju su ustaše iz Crne legije Jure Francetića ubacile 94 srpske dece, žena i staraca iz okolnih sela izdvojenih iz zbega srpskog stanovništva koje je bežalo iz opština Sokolac i Pale prema rijeci Drini i Srbiji, služen je parastos i prislužene su sveće.\nPomen zverski umorenim Srbima Foto: Tanjug\nU plamenu su tada u najgorim mukama izdahnula 24 člana prodice Ristanović, sedmoro Tomovića, po petoro Lubunića i Zekovića i mnogi drugi.\nMilovan Bojat kaže da je na ovom mestu stradalo mnogo članova njegove familije, a svedok ovog užasa bila je i njegova sestra koja je, kao čobanče, čuvala stoku, videla sve, ali je sa još dvoje dece uspela da pobegne i nađe spas preko Drine u Srbiji gde je kasnije i živela.\nReč je o Gojki Bojat Zoranović, koja je pre tri godine napisala knjigu o tome kako je slučajno ostala živa i izbegla ustaški pokolj.\nMilovan Bojat priča da niko nije smeo na stratištu, do otadžbinskog rata 1992-1995. godine, onde gde je bila lomača, ni da zapali sveću, pa je ono bilo zaraslo u šikaru i rastinje.\n– Sveću mojim nastradalim sam, da se ne bi neko iz vlasti dosetio, palio na groblju u selu Osovu na Zadušnice, ali i na ovaj dan – ispričao je Bojat.\nNa spomen-obeležju u Osovu pored imena nastradalih i izgorelih u zapaljenoj štali je i ime, kako tu piše, jedinog svedoka zločina, Perse Zeković Savčić, tada 13-godišnje devojčice koju je iz grupe žena i dece spremnih za nezapamćenu egzekuciju izvukao jedan ustaša i spasao je.\nTek 62 godine nakon ustaškog zločina u Osovu podignuto je spomen-obeležje, ali sva imena nisu mogla na njemu biti upisana jer se nisu ni znala.\nNačelnik opštine Rogatica Tomislav Puhalac kaže da je su na ovom mestu neljudi ubili ljude i da je došlo vreme da se o tome i piše i govori, da se prisluže sveće i održi parastos.\n– Mnogo je ovakvih mesta u rogatičkom kraju gde su ustaše divljale nad srpskom nejači kao što je i na brdu Crkvinama i u Kadarevom dolu. Mlade generacije se moraju okrenuti budućnosti, ali ne smeju zaboraviti šta se dešavalo njihovim dedovima i pradedovima – dodao je Puhalac.\nUgljenisani u majčinom krilu\nMeštanin Risto Rosić priča da su mu njegovi pričali da su kad su stigli na zgarište našli ugljenisane kosture žena u sedećem položaju i dece u njihovom krilu.\n– Tačno je da je ovde bila Francetićeva vojska, ali zločinci su bili lokalni muslimani, komšije, koji su se njima pridružili – dodaje Rosić.\nU vreme komunističke Jugoslavije vlasti su prikrivale ovaj, kao i niz drugih zločina nad Srbima i o tom događaju se nije pisalo, niti je spominjano u istorijskim spisima, a podataka nema ni u monografiji Rogatice.\nRogatica- Služen pomen za 90 ubijenih srpskih civila …


MULTIAPPRO - INTERMODALNI TRANSPORT (4)\nODRŽIVA PROMOCIJA LOGISTIKE I INTERMODALNOG PREVOZA NA TERITORIJI CRNE GORE (4)\nSCENARIO ZATEČENOG RAZVOJA\nScenario zatečenog razvoja bazira se na postojećim planovima i tendencijama u razvoju logističkih sistema, saobraćajne infrastrukture, transportnih, industrijskih, trgovačkih, uslužnih i drugih preduzeća. Scenario zatečenog razvoja promoviše intermodalni transport na pravcu Bar-Podgorica-Bijelo Polje-Beograd, ali i drumskom transportu daje podršku izgradnjom i povezivanjem saobraćajne infrastrukture. Scenario predviđa razvoj integrativne funkcije javnih transportnih preduzeća sa ostalim transportnim i špediterskim kompanijama i operaterima osnovanih od strane državnih institucija i privatnih privrednih subjekata\nSCENARIO REGIONALNE KONCENTRACIJE\nScenario regionalne koncentracije je orjentisan na objedinjavanju i koncentraciji logističkih i transportnih podsistema na nivou tri prostorno-privredne regije. Koncept podrazumijeva razvoj integrisanih logističkih centara u sva tri regiona, sa manjim centrima, terminalima za prihvat i isporuku robe, odnosno razvoj mreže logističkih centara Crne Gore.\nSCENARIO POTPUNE KONCENTRACIJE I INTEGRACIJE\nVizija potpune koncentracije i integracije transportno-logističkog sistema zasniva se na logističkim centrima različite strukture, veličine i funkcija. Koncept podrazumeva razvoj logističke platforme koja integriše logističke i prateće sisteme i aktivnosti na definisanom, uređenom prostoru i pretstavljala mjesto koncentracije transportnologističkih tokova. Unutar platforme razvijaju se funkcije dry port terminala, crossdocking terminala, city-logističkog terminala, ali i svih ostalih terminala, skladišnodistributivnih sistema.\nU scenariju potpune koncentracije i integracije transportno-logističkog sistema Crne Gore razvoj dry port terminala je u funkciji prostornog rasterećenja Luke Bar. Terminal bi bio multimodalno orjentisan i sadržao bi sve logističke usluge, objekte i opremu koja je potrebna brodarima i špediterima iz luke. Luka Bar i dry port terminal bi bili jedinstven funkcionalno-tehnološki sistem.\nTrenutna situacija u Crnoj Gori sa aspekta logistike i sa aspekta precizno određenih i planiranih površina nije u skladu sa optimalnim centralizovano-decentralizovanim konceptom robno-transportnih centara – logističkih platformi i city logističkih terminala. Logistika regiona i urbanih sredina je bez potrebnog stepena koncentracije i konsolidacije tokova i davaoca logističkih usluga. Predlozi definisani kroz scenario 2 i scenario 3 spadaju u grupu savremenih rešenja sa kojima se Crna Gora može svrstati u dobro uređene i planirane evropske zemlje.\nOvaj članak je dio koordinisanog promotivnog pristupa razvijenog u okviru MultiAPPRO projekta a formiran sa ciljem da se podigne svijest svih učesnika o prednostima ekološki i društveno prihvatljivije metode transporta – more-željeznica-drum a i u cilju podsticanja koordinisane promocije intermodalnosti u Crnoj Gori. Izvor ovog teksta je studija “Logistička Integracija Subjekata Transportnog Sistema Regiona” koju je za Luku Bar izradio Prof. dr Slobodan Zečević sa saradnicima sa Saobraćajnog fakulteta - Univerzitet Beograd.


Градски дерби на Крову - Фудбалски клуб Вождовац - Football Club Voždovac\nGradski derbi na Krovu\nU okviru 33. kola Superlige Srbije, fudbaleri Voždovca u subotu dočekuju gradskog rivala Čukarički na Krovu od 15 časova.\nU prvom delu sezone, Brđani su na svom stadionu slavili sa 3:2. Dva gola postigli su tada sa bele tačke, od kojih je jedan bio za pobedu u 85. minutu. Trenutno se nalaze na visokom četvrtom mestu na tabeli sa 65 bodova, dok su Zmajevi na 14. poziciji sa 38 bodova.\nUprkos stanju na tabeli i snagama protivnika, šef stručnog štaba Predrag Rogan veruje da njegov tim ima kvalitet za pozitivan rezultat.\n“Svesni smo šta Čukarički predstavlja u srpskom fudbalu, jedan od najbolje organizovanih klubova. Način igre koji prikazuju ove polusezone najbolje opisuje podatak da su jedini poraz doživeli od Crvene zvezde, kao gosti su na sedam utakmica upisali šest pobeda i samo taj poraz. Takođe, u vrhu su tabele, igraju takmičarski fudbal, čvrst i agresivan, sa sjajnim pojedincima i svesni smo da su u ovom trenutku izraziti favorit”, rekao je gospodin Rogan i dodao:\n“Teren je jedino merilo! Imaće protiv sebe izuzetno motivisan Voždovac koji je željan uspeha, pozitivnog rezultata i u tom smeru radimo od prvog dana. Mentalna priprema je presudna za ovaj meč i očekujem da će moji momci pokazati kvalitet koji poseduju i da ćemo ovu utakmicu izneti na najbolji mogući način”, jasan je gospodin Rogan.\nMeč između Voždovca i Čukaričkog igraće se u subotu s početkom u 15 časova na Krovu, a najzanimljiviji detalji mogu se pratiti putem prvog kanala Arena Sporta.


Zaključci sa Samita EU - Zapadni Balkan 2020 - EU u Srbiji\nZaključci sa Samita EU – Zapadni Balkan 2020\nNebojsa2020-05-09T19:24:35+02:0006/05/2020|Categories: Vesti iz Brisela|\nEvropska perspektiva regiona i zajednički odgovor na krizu izazvanu COVID 19 i očekivanim posledicama glavne su teme Zagrebačke deklaracije, koja je usvojena na samitu lidera Evropske unije i Zapadnog Balkana.\nSamitu koji je održan putem video konferencije prisustvovali su šefovi država ili vlada iz država članica EU i lideri šest partnera Zapadnog Balkana. Sastanak je predvodio predsednik Evropskog saveta Šarl Mišel. Učestvovali su i predsednica Evropske komisije Ursula fon der Lajen, premijer Hrvatske (koja trenutno predsedava Savetom) Andrej Plenković, visoki predstavnik za spolje poslove i bezbednosnu politiku Žozep Borelj, predsednik Evropskog parlamenta David Sasoli, predstavnici Evropske banke za obnovu i razvoj, Svetske banke, Evropske investicione banke i Saveta za regionalnu saradnju.\n„Bilo je veoma važno, dvadeset godina nakon prvog zagrebačkog samita, održati ovu video konferenciju, na kojoj smo imali priliku da se pozabavimo veoma važnim izazovima s kojima se moramo suočiti zajedno“, rekao je predsednik Evropskog saveta Šarl Mišel.\nNa samitu, lideri EU se ponovo potvrdili svoju nedvosmislenu podršku evropskoj perspektivi Zapadnog Balkana. EU je odlučna da ojača svoju podršku političkoj, ekonomskoj i socijalnoj transformaciji regiona. Partneri sa Zapadnog Balkana su ponovo potvrdili ovu perspektivu kao svoj čvrsti strateški izbor. Reforme je neophodno sprovesti efikasno i prema evropskim vrednostima i načelima i primeni vladavine prava.\nLideri EU takođe su istakli važnost dobrosusedskih odnosa, regionalne stabilnosti i međusobne saradnje. To uključuje provođenje bilateralnih sporazuma u dobroj veri i sa opipljivim rezultatima, uključujući Sporazum iz Prespe. Takođe se odnosi na pronalaženje rešenja za bilateralne sporove i posvećivanje dodatnih napora pomirenju.\nEU i Zapadni Balkan zajedno se bore protiv koronavirusa i njegovih posledica. EU aktivno podržava napore u borbi protiv epidemije koronavirusa i njegovog uticaja na društva i ekonomije. Partneri iz Zapadnog Balkana dali su dragocenu podršku tokom pandemije od strane EU.\nLideri su razmenili mišljenja o novoj fazi bliske saradnje kako bi se izborili sa značajnim socio-ekonomskim uticajem krize izazvane COVID-19. Kao sledeći korak, Evropska komisija se poziva da predstavi snažan ekonomski i investicioni plan za partnere u regionu koji ima za cilj da ojača ekonomije, istovremeno poboljšavajući njihovu konkurentnost, kako bi ih bolje povezao u regionu i sa EU. Kao rezultat toga, Zapadni Balkan bi trebao biti u stanju: da se u potpunosti poveže sa jedinstvenim tržištem EU, za otvaranje radnih mesta i preduzetničkih mogućnosti za poboljšanje poslovne i investicione klime. Promovisanje Zelene agende za Zapadni Balkan će ojačati digitalnu ekonomiju i povezanost.


Iza ekonomskih mjera stoji Vlada Srbije! – mojKontakt portal – Radio Televizija Kontakt\n– Preduzeli smo mere, ograničili diskrecione troškove u svim ministarstvima i pokušavamo da uštedimo. Ako ne budemo uspešni u tome, bićemo suočeni s tim da po zakonu radimo rebalans – kazao je Krstić na televiziji B92.\nMinistar finansija je najavio povećanje poreza na dodatu vrednost (PDV) sa osam na 20 odsto za hotelske usluge i IT opremu, i istakao da se lista stavki koje mogu da ostanu u nižoj poreskoj stopi usklađuje sa EU.\nOn je najavio da će u novembru, zajedno sa Zakonom o budžetu za 2014. godinu, biti usvojene i izmjene više zakona koji bi trebalo da omoguće bolje funkcionisanje privrede i javne uprave.\nNa pitanje da li će biti izuzetaka od dodatnog oporezivanja plata iznad 60.000 dinara, Krstić je istakao da iza predloženih mjera stoji “cela Vlada Srbije“.\nOn je kazao da u javnom sektoru prema postojećim podacima radi oko 670.000 ljudi, ali da konačan broj može biti veći od 700.000, jer neke institucije tek treba da podnesu izveštaje o broju zaposlenih.\nNSRS o Konsolidovanom izvještaju o izvršenju budžeta Srpske


Ukrajinska vojska učvršćuje pozicije\nUkrajinski vojnici učvršćuju svoje položaje u oblastima koje su nedavno preuzeli od proruskih separatista u istočnoj Ukrajini. Uz pomoć visoko-tehnološke mašinerije i grube sile, vladini vojnici tvrde da imaju prednost, ali pobeda neće biti laka.\nNa jednom kontrolnom punktu u istočnoj Ukrajini, vojnici su zarobili dvoje osumnjičenih koji su, kako se veruje, saradjivali sa proruskim separatistima.\nTo je deo svakodnevne prakse na raskršću u Debalcevi, duboko u pokrajini Donjeck, oblasti koju je od kraja jula ponovo preuzela ukrajinska vojska.\nVojnici proveravaju svaki automobil i kamion koji dolazi ili odlazi iz obližnje pokrajine Luhansk, aktivnog uporišta tekućeg ustanka.\nHumanitarne agencije navode da su hiljade civila uhvaćene u unakrsnoj vatri i žive bez struje, vode i osnovnih potrepština.\nUkrajinski vojnik Dima kaže da je video mnoge stanovnike Luhanska kako beže iz te oblasti:\n„Koliko mogu da vidim, ima puno civila koji pokušavaju da pobegnu sa ove teritorije. Veliki broj njih. Već sam video da su mnoge kuće uništene. Znate ovi jadni ljudi pokušavaju da uspostave mir na svojoj teritoriji i to je veoma traumatična situacija za čitavu zemlju.“\nUkrajina tvrdi da steže obruč oko poslednji uporišta pobunjenika. Medjutim, izveštaji da Rusija nastavlja da naoružava separatiste sugrerišu da to neće biti laka pobeda.\nVojnici u Ukrajini tvrde da su pobunjenici koji su se povukli sa položaja bili dobro opremljeni, kao što se vidi na primeru uništenja jedne benzinske pumpe i oktrića mina sa daljinskim upravljačima u toj oblasti.\nMedjutim, vojska se suprostavlja sopstvenom tehnologijom, kaže šef ukrajinske jedinice za razminiravanje.\n„Ukrajinska armija ima veoma efikasna sredstva za blokiranje signala kao što je dokazano u Iraku. To je oprema koja potpuno blokira čistav spektar signala koji se šalju eksplozivnim napravama.“\nUkrajinski vojnici imaju na raspolaganju i nekoliko drugih visoko-tehnoloških trikova.\nDvojica osumnjičenih separatista uhapšenih na kontrolnom punktu identifikovani su prisluškivanjem radio komunikacija što rade vojnici poput ovih.\n„Identifikujemo njihove položaje elektronskim napravama, definišemo mogući cilj ove radio mreže, i onoga što oni rade, i ako je moguće dobijamo informacije ukoliko su kanali otvoreni.“\nPrikupljanje obaveštajnih podataka je veliki prioritet ukrajinske vojske koja tvrdi da je opkolila Donjeck, poprište nekih od najtežih sukoba i uporište pobunjenika od početka konflikta u maju.\nI dok Rusija demantuje da podržava pobunjenike, lokalni funkcioneri su izvestili o nedavnom prilivu vojne opreme iz Rusije u oblast u okolini Luhanska.\nSa sve više opreme na terenu, konačna pobeda u ovom dugoročnom konfliktu mogla bi se svesti na nnadmoć u vojnoj sili.


trgovinski rat SAD – EU – Page 2 – Bankar.me\nPompeo zaprijetio Evropi zbog zaobilaženja sankcija Iranu\nSeptember 26, 2018 Članci, EVROPA, MAKRO, SAD, SVE VIJESTI 0\nAmerički državni sekretar Mike Pompeo obrušio se na platni sistem kojim Evropska unija planira da zaobiđe američke sankcije Iranu i poručio da to Washington neće dopustiti ni Evropi ni bilo kome drugome, prenose agencije.\nSeptember 7, 2018 AZIJA, SAD, SVE VIJESTI, TRGOVINA 0\nPrijetnje uvođenjem carine na uvoz automobila u SAD su ponovo na dnevnom redu, a Japan bi mogao da bude nova “meta broj jedan” predsjednika Donalda Trampa, ocjenjuje danas američka televizija CNBC\nSnažan rast dionica evropskih proizvođača automobila\nJuly 26, 2018 AUTOMOBILIZAM, EVROPA, SVE VIJESTI 0\nCijene dionica evropskih proizvođača automobila porasle su jutros do pet posto, nakon sastanka predsjednika Evropske komisije Jean-Claudea Junckera i Donalda Trumpa na kojem je američki predsjednik objavio da odustaje od uvođenja dodatnih carina na uvoz evropskih automobila u SAD, javlja Bloomberg.\nJuly 23, 2018 MAKRO, PLANETA, SVE VIJESTI 0\nFrancuski ministar finansija Bruno Le Mer izjavio je da je trgovinski rat stvarnost i da EU ne može pregovarati o sporazumu o slobodnoj trgovini sa Amerikom, dok Vašington ne povuče svoje carine na čelik i aluminijum.\nJuly 18, 2018 EVROPA, SAD, SVE VIJESTI, TRGOVINA 0\nEvropska unija je najveći investitor u Sjedinjenim Američkim Državama, pokazuje analiza institucija u Briselu.\nKratka istorija američkih trgovinskih ratova\nJuly 16, 2018 SAD, SVE VIJESTI, TRGOVINA 0\nIstorija je puna trgovinskih ratova. U većini slučajeva, posljedice su uglavnom ekonomske – trgovinske barijere se uspostave, a zatim slijede odgovori. Odnosi se mogu nastaviti sa eskalacijom dok obje ne postignu dogovor.\nJuly 3, 2018 PLANETA, SVE VIJESTI, TRGOVINA 0\nBrisel prijeti Washingtonu uvođenjem tarifa u iznosu od 300 milijardi dolara na američki uvoz. Te tarife će biti odgovor na uvođenje carina na uvoz automobila iz Evrope


Tramp poručio guverneru Kalifornije da se sabere | SC Radar\nTramp poručio guverneru Kalifornije da se sabere\nAmerički predsednik Donald Tramp zapretio je da će ukinuti posebnu pomoć Kalifornija u slučaju vanrednih situacija dok požari besne u ovoj državi, a guverneru Gevinu NJusomu je poručio da se “sabere i uzme stvari u svoje ruke”, piše “Indipendent”.\nTramp se ponovo osvrnuo na ranije pritužbe u vezi sa lošim upravljanjem šumama, uključujući nedovoljno čišćenje šumskog prostora, a sličnu kritiku izneo je i prošle godine.\n“Guverner Kalifornije Gevin NJusom užasno loše obavlja svoj posao što se tiče upravljanja šumama. Rekao sam mu prvog dana našeg susreta da mora da očisti svoje šume bez obzira šta ekolozi ili neki drugi traže od njega”, napisao je Tramp na “Tviteru”.\nOn je u januaru zapretio da će se obratiti Saveznoj agenciji za upravljanje vanrednim situacijama (FEMA) i tražiti da Kaliforniji više ne šalje novac. Međutim, kasnije se ispostavilo da se nije obratio Agenciji.\nOd početka godine više od 198.000 hektara zemlje je uništeno u požarima zbog kojih je evakuisano stanovništvo. Oko 115 objekata je sravnjeno sa zemljom samo u poslednjih 10 dana, podseća list.\nU dosadašnjim požarima, koji su izbili prošlog meseca, poginule su tri osobe.


Potvrđeno čelično prijateljstvo sa Kinom - Radio televizija Pančevo\nPotvrđeno čelično prijateljstvo sa Kinom\n14. oktobra 2019. 0359\nSrbiju i Kinu veze čelično prijateljstvo, a srpski narod nikad neće zaboraviti šta je za Srbiju učinio predsednik Si Đinping, istakao Vučić u razgovoru sa članom Politbiroa Komunističke partije Kine Jangom Sijaoduom.\nSrbiju i Kinu veže čelično prijateljstvo, rekao predsednik Vučić u razgovoru sa članom Politbiroa KP Kine i sekretarom Sekretarijata Centralnog komiteta KPK Jangom Sijaoduom i ocenio da srpski narod nikad neće zaboraviti šta je za Srbiju učinio predsednik Kine i predsednik Komunističke partije Si Ðinping.\n„Srećan sam i ponosan što mogu da vas primim i razgovaram s vama“, rekao je Vučić na početku sastanka i još jednom čestitao Jangu i svim članovima KP Kine 70. godišnjicu postojanja moderne Republike Kine i na svim izuzetnim rezultatima koji su za to vreme postignuti.\nSvakom vašem uspehu i mi u Srbiji se radujemo, poručio je Vučić.\n„Zahvalni smo Si Ðinpingu što je doveo jednu od najvažnijih investicija u našu zemlju i ohrabrio kineske investitore da dolaze u Srbiju, kao i za to što je kroz projekat “Jedan pojas, jedan put“ doprineo sreći drugih naroda, u ovom slučaju srpskog. Mi, za razliku od drugih, nećemo zaboravati šta je učinio i imaće našu zahvalnost“, poručio je Vučić.\nKako je rekao, tokom poslednje posete KP Kine naučio je da su svi funkcioneri dužni da 200 dana godišnje razgovaraju s građanima.\n„Pa mi sada razmišljamo kako da naše ljude nateramo da više destina dana, ako ne mogu 200 dana, razgovaraju sa običnim ljudima kako bi bolje razumeli njihove zahteve i potrebe“, rekao je on.\n„Dobrodošli ste i prenesite srdačne pozdrave predsedniku Siju, našem velikom prijatelju“, rekao je Vučić.\nČlan Politbiroa Komunističke partije Kine (KPK) je zahvalo Vučiću kao predsedniku SNS što je odvojio svoje vreme i primio njihovu delegaciju.\nJang je preneo Vučiću pozdrave predsednika Kine Si Ðinpinga. „Vi ste zajedno da Sijem napravili generalni plan za razvoj strateškog partnerstva Srbije i Kine i u toku je realizacija onoga što ste vas dvojica dogovorili“, rekao je Jang.\nKaže da je cilj posete delegacije KPK, takođe, realizacija postignutih dogovora predsednka dve zemlje.\nJang je izrazio očekivanje da će dve stranke intezivirati saradnju i stvoriti uslove za produbljivanje razmene i saradnje u svim oblastima.\nU čast Janku Buliku\n“GORI” ŠABAC! Stoti protest protiv Zelenovića: Više od 2.000 građana jasno reklo šta misle o njegovom vođenju grada\n“Tamiš” izgubio u šok završnici\nJasmina Petkovic 18. januara 2020. 20. januara 2020.\nSeoska slava u Jermenovcima\nJasmina Petkovic 26. jula 2019. 26. jula 2019.


Šest nezaposlenih osoba iz Kaknja putuje u Tursku na edukaciju | Kakanj-X\nŠest nezaposlenih osoba iz Kaknja putuje u Tursku na edukaciju\nŠest nezaposlenih osoba iz Kaknja sa srednjom stručnom spremom će ovih dana otputovati u Tursku kako bi prisustvovali edukacijama iz nekoliko perspektivnih zanimanja koje organizira Turska uprava za međunarodnu saradnju i razvoj – TIKA sa ciljem stručnog osposobljavanja kako bi te osobe nakon povratka u Kakanj pokrenule vlastiti biznis uz finansijsku pomoć Općine Kakanj.\nU ovom prvom krugu u Tursku će, na osnovu selekcije koju je sačinila TIKA, putovati Almir Omerbegović, Bajro Kovač, Jasmin Velispahić, Adnan Begović, Almedin Subašić i Dino Zukić.\nSve troškove putovanja, boravka i edukacije plaća TIKA.\nProgramom edukacije za perspektivna zanimanja je obuhvaćeno nekoliko zemalja, a edukacija će biti realizirana u nekoliko ciklusa, što znači da oni koji nisu odabrani za edukaciju u prvom ciklusu imaju šansu da budu izabrani u narednim ciklusima. Program će se realizirati narednih 6-7 godina, a Kakanj je jedna od nekoliko općina u BiH koje su izabrane da učestvuju u ovom projektu.\nOpćina Kakanj je podržala ovaj projekat jer se stručnim usavršavanjem, dokvalifikacijom i prekvalifikacijom osiguravaju pretpostavke za realizaciju novih poduzetničkih ideja u Kaknju, a Općina je uvijek spremna ovakve ideje podržati podsticajima koje izdvaja kroz projekat „Pokreni svoj posao u Kaknju“.\nPodsjetimo, direktor Turske uprave za međunarodnu saradnju i razvoj (TIKA) za Balkan i Istočnu Europu Mahmut Čavik nedavno je u sali Općine Kakanj pred tridesetak nezaposlenih osoba iz Kaknja koje imaju srednju stručnu spremu predstavio projekat edukacije.\nU sali Općine Kakanj okupili su se zavarivači, automehaničari, keramičari, kuhari, pekari, bravari… Radi se o osobama koje su kroz ranije projekte Općine Kakanj i kroz ranije kontakte sa Odsjekom za lokalni ekonomski razvoj pokazivale interes za pokretanje vlastitog malog biznisa, za dokvalifikaciju, prekvalifikaciju, samozapošljavanje i sl.\nNaglasili su da je njima za pokretanje vlastitog biznisa upravo potrebno ono o čemu je riječi bilo danas – moderna edukacija i podsticaji.


Zene u crnom - Women in Black - Belgrade - STOP TERORU NAD IZBEGLICAMA\nSTOP TERORU NAD IZBEGLICAMA\nSaopštenje povodom 20. juna – Međunarodnog dana izbeglica\nŽene u crnom će povodom Međunarodnog dana izbeglica, 20. juna posetiti kamp u Obrenovcu, gde će pružiti podršku izbeglicama.\nPovodom 20. juna Međunarodnog dana izbeglica, ukazujemo na krajnje težak položaj izbeglica koje borave u Srbiji. Podsećamo da su vlasti Srbije početkom maja prisilno iselile izbeglice iz baraka kod autobuske stanice u Beogradu. Iako sa minimalnim uslovima za život, te barake su bile privremeni dom za više od hiljadu izbeglica. Pod naletom sile i bagera, ovo mesto koje je bilo oličenje solidarnosti i truda izbeglica, aktivista i građana/ki je nestalo preko noći.\nSvi izgovori koje su vlasti koristile kao opravdanje za ove postupke, pali su u vodu, nakon samo mesec dana. Posebno su sramni oni izgovori, da se sve to radi „u korist izbeglica“.\nIako je organizaciji Žene u crnom prećutno zabranjen ulazak u kampove, preko izbeglica sa kojima smo u svakodnevnom kontaktu informisani smo o dešavanjima u kampovima.\nJedan od glavnih „argumenata“ koji su vlasti koristile da ubede izbeglice da se smeste u kampove bilo je pitanje bezbednosti. Iz brojnih svedočenja izbeglica, zaključujemo da je bezbednost u kampovima, iako su pod kontrolom policije i Komesarijata, značajno gora, nego u barakama.\nNi uslovi u kampovima uglavnom nisu bolji od onih u barakama, što je skandalozno, uzimajući u obzir ogromne svote novca koje Srbija dobija od međunarodne zajednice za zbrinjavanje izbeglica.\nNastavljen je i državni teror nad izbeglicama, koji podrazumeva ilegalne deportacije, kao i premeštanje u udaljene kampove, kao što je nedavno bio slučaj, kada je 150 izbeglica nasilno premešteno iz kampa u Obrenovcu, u kamp u Preševu, koji je među izbeglicama ozloglašen, zbog ilegalnih deportacija u Makedoniju i Bugarsku. Izbeglice iz kampa u Obrenovcu su često meta diskriminacije i nije im dopušteno da koriste javni prevoz, kako bi došli do Beograda.\nBrojna su svedočenja izbeglica o brutalnosti i sistemskom teroru od strane hrvatske i mađarske policije. Veliki broj izbeglica koje su uhapšene prilikom prelaska granice, policija je pretukla i opljačkala.\nPozivamo građane da pokažu solidarnost sa izbeglicama i pruže otpor nezakonitim postupcima vlasti.\nU Beogradu, 20. jun 2017.


Odbojkaški spektakl u Čačku: Pod svodom "Plave hale" okupiće se devojčice iz cele Srbije - PressLider.rs\nOdbojkaški spektakl u Čačku: Pod svodom „Plave hale“ okupiće se devojčice iz cele Srbije\n26. decembra 2019. 26. decembra 2019. Duško Radišič\t0 Comments hala SC "Mladost" u Atenici, Novogodišnji turnir, odbojka, OK Borac Čačak, OŠ Sveti Sava, Plava hala\nČačak – Predstojeći vikend će biti rezervisan za Novogodišnji turnir odbojke u organizaciji Odbojkaškog kluba Borac Čačak. Pod svodom “Plave hale“ u Atenici nadmetaće se nekoliko stotina devojčica iz svih delova Srbije.\nFotografija sa prošlogodišnjeg turnira\nTurnir se održava u četiri uzrasne kategorije. U subotu 28. decembra će se takmičiti mlađe pionirke (2007. godište i mlađe) i kadetkinje (2003. godište i mlađe). Drugog dana turnira u nedelju 29. decembra na sceni će biti pionirke (2005. godište i mlađe) i juniorke (2001. godište i mlađe).\nJedan od najmasovnijih odbojkaških turnira u Srbiji okupiće ove godine 45 ekipa i biće viđeno 90 utakmica, pregršt lepih smečeva i poteza devojčica koje obećavaju blistavu budućnost srpske odbojke. Među klubovima koji će uzeti učešće su i oni koji nose titulu najboljih u državi, što dovoljno potvrđuje visok kvalitet predstojećeg takmičenja.\nTurnir će se igrati na dva odbojkaška terena, u sportskoj dvorani Mladost, dok će se zbog velikog broja ekipa koristiti i sala OŠ “Sveti Sava“.\nOrganizator turnira Odbojkaški klub Borac poziva sve ljubitelje sporta i odbojke da prisustvuju turniru i na delu vide budućnost srpske ženske odbojke.\n“Ponosni smo što imamo veliko poverenje najboljih klubova u državi koji će po treći put, pred Novu godinu, omogućiti našim sugrađanima da prate vrhunsku odbojku i gledaju sadašnje i buduće reprezentativke na jednom mestu. Hvala SC “Mladost”, gradu Čačku, OŠ “Sveti Sava” i svima koji su omogućili da ovaj turnir bude organizovan na vrhunskom nivou i da postane tradicionalan, jer Čačani zaslužuju da gledaju najbolju odbojku. Pozivamo sve ljubitelje sporta da dođu i uživaju u odličnim utakmicama i popune tribine kao i prethodnih godina”, poručuju organizatori.\nOdbojkašice, nije tajna, uvek sa osmehom na licu, kažu i ne greše, najlepše sportistkinje učiniće vikend u Čačku bogatijim za jedan veliki sportski spektakl.\n← Radno vreme Biblioteke tokom Novogodišnjih i Božićnih praznika\nGlasajte za našeg ČAČANINA – Veljka Davidovića →


Rezultat pretrage za pojam: dinarske obveznice\nErste: Srpski BDP raste ispod očekivanja\nBEOGRAD - Rezultati u pogledu BDP-a u prva tri kvartala bili nešto niži no što je očekivano, sa prosekom na nivou od 1,5% međugodišnje, što je posledica negativnih jednokratnih efekata vremenskih uslova u sektorima poljoprivrede i energetike.\nAnalitičari Erstea: Rast srpskog BDP-a niži nego što se očekivalo\nANALIZA - Rezultati u pogledu srpskog BDP-a u prvoj polovini godine bili su nešto niži no što je očekivano, sa prosekom na nivou od 1,2% međugodišnje, što je posledica negativnih jednokratnih efekata vremenskih uslova u sektorima poljoprivrede i energetike.\nBeogradska berza: Indeksi rasli, dinarske obveznice i dalje u fokusu\nBEOGRAD - Solidan promet obeležio je današnji trgovački dan, ponovo zahvaljujući trgovanju dužničkim hartijama.\nRaiffeisen: Datum pregovora jača dinar\nBEOGRAD - "Odluka Saveta mogla bi da utiče na umereno jačanje dinara prema evru, iako su i dalje prisutni rizici da će dinar slabiti prema zajedničkoj evropskoj valuti."\nBeogradska berza: Pad indeksa nakon pet sedmica rasta\nBEOGRAD - Proteklih pet trgovačkih dana doneli su zaustavljanje pozitivnog trenda i negativnu korekciju od 0,9 odsto indeksa BELEX15.\nPRIJE 145165 MIN\nPRIJE 146560 MIN\nPRIJE 182436 MIN\nPRIJE 418468 MIN\nPRIJE 565304 MIN\nPRIJE 822157 MIN\nPRIJE 1250769 MIN\nPRIJE 1284304 MIN\nPRIJE 1344836 MIN\nPRIJE 1361819 MIN\nPRIJE 1415326 MIN\nPRIJE 1465778 MIN\nPRIJE 2038690 MIN\nPRIJE 3638549 MIN\nPRIJE 3777790 MIN\nPRIJE 3997249 MIN\nPRIJE 4206134 MIN